text:
एक गोटे क प्रवेश करवाक लेल अन्तिमरुप देवे खातिर घोषणा
विकिमीडिया फाउन्डेसनके विकास मण्डली खातासभके कार्यप्रणाली मे किछु बदलाव कइर रहल अछि । इ बदलाव अपन सभक प्रयोगकर्ताके नयाँ आ बेहतर उपकरण उपलब्ध करवाब के लेल पहिले स चइल रहल प्रयासके एकटा भाग छि । इ बदलावसभके अर्थ इ रहत कि सदस्यसभक सभ स्थान पर समान सदस्य नाम के प्रयोग करै पडत । इ अपना सभके एकटा एहन नयाँ सुविधा उपलब्ध करवाबैमे सहायक रहत जे स अहाके बढिया सम्पादन आ चर्चा करै मे सहायता मिलत आ उपकरणसभके प्रयोग हेतु बहुत रास सदस्य अनुमति उपलब्ध रहत । ई बदलाव के एक पूर्व-शर्त यी अछि कि सदस्यसभके सब नौ सौ विकिमीडिया विकि पर अद्वितीय रहे पडत ।
दुर्भाग्यवश किछु खाता सब विकिसभ पर अखन तक समान/अद्वितीय नै अछि , नै त समान नाम भेल अन्य सदस्यसभ स मिल्तो य । इ सुनिश्चित करैक लेल कि सभ विकिमीडिया सदस्य सब विकिके भविष्यमे सेहो उपयोग कर पावे, हम एहन बहुत खातसबके नामके अंतमे प्रत्ययके रूपमे "~” आ ओकर विकिके नाम जोइड देब । इ बदलावके तिथि अखन तय नै भेल या । उदाहरण: यदि कोनो सदस्य “उदाहरण” नामसे मैथिली विकिसनरीमे कार्यरत य जेकर खाताके नाम बदलल गेल, तो उ सदस्यनाम “उदाहरण~hiwiktionary” भ ज्यात ।
सब खातके रूपमे अखनो पहिलका जोका काम करत, आर अखन तक कल गेल हुनकर सब सम्पादनके श्रेय देल ज्यात । मुदा, (हुनका व्यक्तिगत रूपसे संपर्क केल ज्यात) जेकर नाम देल खाताके सँग उपयोगकर्तासब वो म प्रवेश करे, जखन नयाँ खाता नामके उपयोग कर पडत ।
खाताके नाम बदललाके बाद मात्र वैश्विक रूपसे (अर्थात एक सांगे सब विकिके लेल)संभव रहत; आर सदस्य नाम बदलवाक लेल उपकरण अलग-अलग विकिसब पर स्थानीय रूपसे कार्य नै कैर सकत । मुदा सब खाता वैश्विक रूपसे अद्वितीय होबे पडत, आ देल उपकरणके प्रशसकके उपकरणसे हटा देल ज्यात । इ परिवर्तन भेलाके बाद ओ सदस्यके खातिर संभव रहित कि उ अपन सदस्यनामके एता मेटा पर बदलवाक लेल निवेदन द सकैत थिक, यदि उ अपन सदस्यनाम बदलवाबैलेल चाहैत अछि ।
एकरो सभके देखु


c: text/html

text:
प्रितिलता मल्लिक
पटना। पूर्व राष्ट्रपति डा.एपीजे अब्दुल कलाम एक बेर फेर बिहार कए समृद्धि ब बाट देखबैत कहला जे स्मार्ट वाटरवे राज्य मे खुशहाली आनत। एहि स नहि केवल बाढ़ स होइवाला तबाही रुकत, बल्कि सिंचाई क्षमता मे कई गुना वृद्धि होएत। ओ बिहार विधान परिषद शताब्दी व्याख्यानमाला क शुरुआत करि रहल छलाह। डा.कलाम कहला-राष्ट्रपति क हैसियत स 2006 मे हम जखन बिहार एलहुं छल, तखन हम विधानमंडल क संयुक्त सत्र कए संबोधित करैत प्रदेश क उन्नति क लेल दस मिशन बतेने रही। आइ हम फेर एकटा संदेश दिए जा रहल छी। हम बिहार क जनता कए एकटा एहन समाधान मुहैया करेबाक प्रयास करि जे निरंकुश बाढ़ क पानी कए स्मार्ट वाटरवे (सुव्यवस्थित जलमार्ग) क रूप मे परिणत करि सकए। गंगा क मध्य तल समुद्र तल स 70 मीटर ऊंच अछि, जखनकि उत्तरी आ दक्षिणी कछार क भूमि समुद्रतल स 100 आ 300 मीटर ऊंच अछि। ऊंचाई क एहि भिन्नता क कारण गंगाजल क इस्तेमाल बिहार मे सिंचाई क लेल नहि भ सकैत अछि। समाधान इ अछि जे ऊंच तल क लाभ उठा एकटा जलमार्ग विकसित कैल जाए। गंगा क सहायक नदी क जल कए नियंत्रित करि सिंचाई आ पेयजल मे इस्तेमाल कैल जाए। गंगा पश्चिम स पूर्व दिस, उत्तर क दिस स घाघरा, गंडक, बागमती, करचा आ कोसी आओर दक्षिण दिस स सोन, पुनपुन, फल्गू, धाधर आ बदुआ क प्रवाह अछि। कई दिशा स प्रवाह क कारण जल क कनिको संरक्षण नहि होइत अछि आओर सबटा जल समुद्र मे चल जाइत अछि। हमर अनुसार स कोसी क प्रवेश स्थान पर परतदार ईनार क निर्माण स प्रवाह क गति रुकत । स्मार्ट वाटरवे बनेबा लेल ओ पांच सूत्री फार्मूला सेहो बतेलाह। कहला जे प्रोजेक्ट रिपोर्ट तीन माह मे तैयार हुए आओर नीक रहत जे मुख्यमंत्री स्वयं एहि योजना क गवर्निग काउंसिल क अध्यक्षता करथि। डा.कलाम क मुताबिक एकर निर्माण स 50 लाख एकड़ मे सिंचाई भ सकत, संगहि 1000 मेगावाट बिजली क सेहो उत्पादन होएत। अमेरिका क ओहियो मे इ सफल प्रयोग भ चुकल अछि। एकर अलावा प्रदेश कए कृषि, खाद्य प्रसंस्करण आ पर्यटन पर ध्यान देबाक अलावा ऐतिहासिक स्थल कए जोड़बा लेल बिहार मेट्रो सेवा आरंभ करबाक चाही। व्याख्यानमाला क आरंभ मे बिहार विधान परिषद क सभापति ताराकांत झा पूर्व राष्ट्रपति क स्वागत करैत कहा जे इ हमरा लेल गर्व क गप अछि जे डा.कलाम क लेक्चर स एहि व्याख्यानमाला क शुरुआत भ रहल अछि।
स्मार्ट वाटरवे आनत बिहार मे खुशहाली : कलाम
प्रितिलता मल्लिक

robotstxt: allowed

filter: keep


text:
पटना । बिहार सरकार अगिला वित्त वर्ष 2013-14 लेल 34 हजार करोड़ टका क योजना आकार रखबाक निश्चिय केलक अछि। एकरा मंजूरी प्रदान करबा लेल योजना आयोग कए प्रस्ताव पठाउल जा रहल अछि। इ वर्तमान योजना राशि स 6 हजार करोड बेसी अछि। नेताजी सुभाष चंद्र बोस क जयंती क अवसर पर आयोजित कार्यक्रम मे पत्रकार स गप करैत मुख्यमंत्री नीतीश कुमार कहला जे अगिला वित्त वर्ष 2013-14 लेल वार्षिक योजना क आकार 34 हजार करोड़ टका रखबाक निर्णय कैलक अछि।
एहि संबंध मे हम प्रस्ताव योजना आयोग कए पठा रहल छी आ हमरा पूरा उम्मीद अछि जे योजना आयोग सेहो एहि स सहमत होएत। मुख्यमंत्री कहला जे हमरा लग जे संसाधन अछि ओकर हिसाब स एकर आकार और पैघ हेबाक चाहैत छल मुदा केंद्र एखन धरि इ निर्णय नहि क सकल अछि जे बिहार कए जे विशेष सहायता भेटल ओहि मे केतबा बढ़ोत्तरी ओ करत। ज्ञात हुए जे नीतीश कुमार जखन बिहार मे सत्ता मे आयल छलाह तखन बिहारक योजना आकार महज 2 हजार करोड छल आ एहि साल इ ओहि स 17 गुना बेसी 34 हजार करोड हेबाक संभावना अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
34 हजार करोड भ सकैत अछि बिहार क योजना आकार
पटना । बिहार सरकार अगिला वित्त वर्ष 2013-14 लेल 34 हजार करोड़ टका क योजना आकार रखबाक निश्चिय केलक अछि। एकरा मंजूरी प्रदान करबा लेल योजना आयोग कए प्रस्ताव पठाउल जा रहल अछि। इ वर्तमान योजना राशि स 6 हजार करोड बेसी अछि। नेताजी सुभाष चंद्र बोस क जयंती क अवसर पर आयोजित कार्यक्रम मे पत्रकार स गप करैत मुख्यमंत्री नीतीश कुमार कहला जे अगिला वित्त वर्ष 2013-14 लेल वार्षिक योजना क आकार 34 हजार करोड़ टका रखबाक निर्णय कैलक अछि।


text:
सुमन जीक पांचम फ़िल्म अहि “लव यू सजना” जाहिमें मूख्य भूमिका निभा रहल छैथ। फ़िल्म केर अलावा, सुमन जी बाटाक लेल एड सहित कयकटा एड फ़िल्म सेहो केने छथि । मैथिली फ़िल्म करय के इच्छुक सुमन झा नीक ऑफ़र भेटला पर मैथिली फ़िल्म करय के अपन इच्छा व्यकत केलीह।– भास्कर झा
First Portal of Maithili Films, Artists, Songs, Music, Theater and Entertainment मैथिली फ़िल्म, कलाकार, गीत- संगीत, रंगमंच आ मनोरंजनक पहिल मैथिली पोर्टल
Sunday, August 5, 2012
Suman Jha: A Cute Actress with Flowery face
सुमन जीक पांचम फ़िल्म अहि “लव यू सजना” जाहिमें मूख्य भूमिका निभा रहल छैथ। फ़िल्म केर अलावा, सुमन जी बाटाक लेल एड सहित कयकटा एड फ़िल्म सेहो केने छथि । मैथिली फ़िल्म करय के इच्छुक सुमन झा नीक ऑफ़र भेटला पर मैथिली फ़िल्म करय के अपन इच्छा व्यकत केलीह।– भास्कर झा
2 comments:


text:
सांस्कृतिक उन्मुक्तता आ सांस्कृतिक अपवंचन, एकरा सांस्कृतिक बहिष्करण (Cultural Exclusion) सेहो बूझल जा सकैत अछि, सं गप्प शुरू कएल जा सकैत अछि. सांस्कृतिक उनमुक्तता सांस्कृतिक संरक्षण सँ सर्वथा भिन्न छैक. रोजी-रोटी आ जीवनक अन्य प्रसंगक मादे मनुष्य भिन्न सांस्कृतिक वातावरण में एनाइ-गेनाइक लेल बाध्य अछि. जाहि समाज मे जाइ ओकर सांस्कृतिक परंपराकें सम्मान केनाइ अपनेनाइ स्वाभाविक. अवधीक प्रसिद्ध कवि तुलसीदास कहि गेल छथि— जहाँ बसइ सो सुंदर देसू ! सुंदर देसू ठीक मुदा ओहू ठाम इएह बांछनीय जे अपन सांस्कृतिक पहचानक मिटा देबाक बुड़िबकै सं बचबाक चाही. सांस्कृतिक उन्मुक्तताक सवाल असल में सांस्कृतिक परंपरा आ प्रसंगक चयनक थिक. आ हम त' कहब जे चयन सं बेसी ई अपन परंपरा आ सांस्कृतिक प्रसंग कें अन्य सांस्कृतिक प्रवाहक संग सम्मिलनीक वा सम्मिश्रणक थिक. विस्तार स अन्यत्र, अखन त' एक टा उदाहरण. आइ हमरा सांस्कृतिक जीवन मे खाली अंगरेजी, हिंदी सन पैघ भाषाक माध्यम सं आबि रहल सांस्कृतिक उपादनक मात्रा नइ बढ़ि रहल अछि बरन पंजाबी, भोजपुरी आदिक आमद भ' रहल अछि. ई त' खुशीक गप्प एकर स्वागत करबाक चाही, चिंता तखन बढ़ि जाइत अछि जखन मैथिल संस्कृतिक उपादनक प्रवाहकें स्थगित देखैत छी. खाली मैथिल संस्कृतिक उपादनक प्रवाहक ई स्थिति नइ, बांग्ला, अवधी, ब्रभाषा आदि सनक पैघ संस्कृतिक स्रोतक स्थिति सेहो बहुत नीक नइ कहल जा सकैत अछि. आर-त-आर कहू त' असगर कोलावरी कतेक बाजार पीटलक ? आखिर की बात छलैक जे सदैव ब्रजनारी कें संबोधित गीतक प्रवाह ब्रज क्षेत्र मे नहि भ' पूबे दिस भेल? किछु त' कारण हेतै! हमरा ई सवाल बहुत हरान करैत अछि, मुदा अखनि ओम्हर नइ. अखनि त' सांस्कृतिक उन्मुक्तताक सवाल असल मे सांस्कृतिक उपद्रव सं बचाव आ सांस्कृतिक परंपरा आ प्रसंगक चयनक सवाल थिक. आ हम त' कहब जे चयन स बेसी ई अपन परंपरा आ सांस्कृतिक प्रसंगकें अन्य सांस्कृतिक प्रवाहक संग सम्मिलनीक वा सम्मिश्रणक थिक. एतबे जे, हमरा सभक मोनमे सांस्कृतिक उन्मुक्तताक सवालक मादे मैथिल परंपरा आ सांस्कृतिक प्रसंगकें अन्य सांस्कृतिक प्रवाहक संग सम्मिलनीक वा सम्मिश्रणक अवरुद्ध स्थिति होएबाक चाही. मैथिल संस्कृति बहुत समृद्ध अछि. मैथिली साहित्यक समृद्धि पर गाहे-बगाहे चर्चा होइत रहैत अछि.
एडमस्मिथ कहने छथि जे गरीबी आ सांस्कृतिक अपवंचन मे करीबी संबंध छैक त ओकरा अहू रूपे बूझल जा सकैत अछि जे आइ संस्कृतियो आर्थिक समृद्धिक एकटा औजार अछि. कहबाक जरूरत नइ जे विश्व आर्थिकीक एकटा पैघ अंश संस्कृतिक उपादान स बनैत अछि. ई त' बुझना जाइत अछि जे संस्कृति आ आर्थिकी मे नजदीकी संबंध छैक त' की एहेन भ' सकैत अछि जे सांस्कृतिक रूप सँ समृद्ध समुदाय आर्थिक रूप सँ दरिद्र हो? ज' एहेन छै त' हमरा जनैत सांस्कृतिक संभ्रम (Cultural Illusion) सांस्कृतिक प्रज्ञा (Cultural Competence) कें गछारने अछि आ ताञ कतौ अबूझ गलती भ' रहल अछि. या त' सांस्कृतिक समृद्धिकें बढ़ा-चढ़ाक' मूल्यांकित कएल जा रहल अछि या आर्थिक दरिद्रताकें बढ़ा-चढ़ाक सामने राखल जा रहल अछि वा दुनू गप्प भ' सकैत अछि. हम कहब जे मैथिलक संदर्भ में दुनू गप्प भ' रहल अछि. ताञ कने सावधान रहबाक जरूरत अछि. पुरना समय मे मैथिल संस्कृति बहुत समृद्ध छल जेकर स्मृति हमरा खिहारि रहल अछि आ आर्थिक रूपे हम ओतेक दरिद्र नहि छी जेते हम अपनाके बुझि रहल छी. स्मृति खिहारिक संप्रतिकें गछारि लिए' ई एकटा भिन्न स्थिति आ स्मृतिक धरोहरि स प्राण-रस ल' संप्रति प्राणवंत बनए ई सर्वथा भिन्न स्थिति. ई त' स्पष्टे जे पहिल पछुआ दैत छै त' दोसर अगुआ दैत छै. ताञ, पहिल सं दोसर स्थिति दिस बढ़नाइ चुनौती ! एहि चुनौतीक मादे मैथिली साहित्यक महत्त्वकें अकानब मैथिली आलोचनाक एकटा जरूरी कार्यभार. आलोचनाक दोसर जरूरी कार्यभारक ठिकिएबाक क्रमे आगू बढ़वा सं पहिने देखनाइ उचित जे मैथिली साहित्यक वर्त्तमान स्थिति केहेन अछि ! खासक मैथिली कविता आ मैथिली आलोचनाक परिदृश्य ! बहुत आसान उपाय अछि, एक वाक्य मे कहि देल जाए जे अति उत्तम ! महो-महो ! अहाँ सबके नीक लागत, साहित्यकार संतुष्ट हेता, हमरो मन प्रसन्न हएत। मुदा, ई एहेन समय अछि जे हमरा सभकें आसान रास्ता के छोड़ि कने कठिन रास्ता पर चल पड़त. सबके नीक नहियो लागि सकैत अछि, साहित्यकारो सब असंतुष्ट भ' सकैत छथि, अपनो मोन दुखी भ' जाएत. तैयो, हँ तैयो ई खतरा उठबैए पड़त. असगरे ई खतरा नहि उठाएल जा सकैत अछि. हमरा सबके ई खतरा मिलक' उठाब' लेल तैयार रहबाक चाही। त चलू, अपना दिश स किछ कहबाक पहिने मैथिलीक प्रसिद्ध साहित्यकार गंगेश गुंजन जी स बूझि लैत छी जे मैथिली साहित्यक वर्त्तमान स्थिति केहेन छैक. गंगेश गुंजनक शब्द मे, 'मैथिलीक वर्त्तमान, सपाट, स्थूल आ स्पंदनहीन काव्यालोचन, नव काव्यानुभवक युग सापेक्ष भार नहि उठा पाबि रहल अछि. ई समय तेहन अछि जे आइ, समीक्षक भूमिका सेहो सर्जकक सहरूपी भ' गेल अछि. आचार्य नलिन विलोचन शर्मा समीक्षाकें रचनाक शेषांश कहने छथि. मैथिली कें आइ ई परिवेश चाही. एखन त' मैथिली कविता वन कुसुम जकां, अपन अस्तित्व रक्षा आ विकास मे स्वयं संघर्षरत अछि. आब चुनौती ई जे, सपाट, स्थूल आ स्पंदनहीन काव्यालोचन कें गंभीर, सूक्ष्म आ स्पंदित कोना कएल जाए जाहि सं मैथिली कविता कें दिशा भेटैक.
पहिने साफ क' दी जे कवि, जे कोनो भाषाक कवि बहुत संवेदनशील होइत छथि आ कविता बहुत जटिल मानवीय अभिव्यक्ति ओकरा रचनाक बाहर सं प्रत्यक्षतः निदेशित नहि कएल जा सकैत अछि आ नञ त' हम ई गलती कर जा रहल छी. हँ, ई मनोरथ जरूर जे आलोचना कें मैथिली कविता क संगी-सहचरी बना सकी। मैथिली कविता मे गति त' छै मुदा गतिक सापेक्षता मे दिशा नञ छै.दिशाक अभाव मैथिली कविताकें एकहि वृत्त पर घुमा दैत छैक. कहबाक प्रयोजन नञ जे, वास्तविक या अभिकल्पित गंतव्यक बोध गति कें दिशा दैत छैक. मैथिली कविताक वास्तविक किंबा अभिकल्पित गंतव्य की भ' सकैत अछि से ठिकियाब पड़त. एहि मे आलोचनाक किछु भूमिका भ' सकै छै की ! अहाँ मे सं बहुतौ जनैत हएब मुदा, प्रासंगिक रूप स संकेत केनाइ जरूरी जे काव्य-शास्त्र आ काव्योलोचन मे अंतर होइत छैक.
सभ्यताक विकास क्रम मे निहित सत्ता-विमर्शक कारणे संस्कृति बहुत तरहक विपर्यय देखने अछि. मातृ-सत्तात्मक समाज पितृ-सत्तात्मक समाज मे बदलि गेल. मनुष्य पर मशीन का वर्चस्व बढ़ल. लोक वेदक पाछू-पाछू चल लागल. शास्त्र आ सत्ता का जन्म संगे होइत छै। जेना-जेना साहित्य लोक-विमर्श स बाहर आ सत्ता-विमर्शक अंगीभूत होइत जाइत अछि साहित्य पर शास्त्रीयताक दबाव बढ़ैत जाइत छैक. साहित्य पर शास्त्रीयता क गहन प्रभाव आ दबावक सुदीर्घ आ समृद्ध परंपरा छै. एहि प्रभाव आ दबाव स बाहर निकलबाक क्रम मे आलोचनाक जरूरत कें बुझबाक चाही. मतलब साफ जे 'काव्य-शास्त्र' आ `काव्यालोचन' मे मूलभूत गुणात्मक अंतर छै. साहित्यक विभिन्न पक्षक संदर्भ मे काव्य-शास्त्रक अनुल्लंघनीय सीमा होइत छै. फेर कहब जे शास्त्र मे सत्ता अभिमुख होइत जेबाक तीब्र प्रवणता अंतर्निहित होइत छै. एहि प्रवणताक कारण शास्त्रक हृदय मे लोक-संवेदनाक लेल समुचित सम्मानक कोनो खास जगह नहि रहैत छैक. ई बात खाली साहित्य-शास्त्रेक संदर्भ मे नहि बरन धर्म-शास्त्र, अर्थ-शास्त्र आ समाज-शास्त्रोक संग सेहो होइत छै. शास्त्र प्रतिमान गढ़ैत अछि आर आलोचना प्रतिपथ तकैत अछि. शास्त्र और लोकक बीचक द्वंद्वके गहियाक देखल जाए त ई बात सहजे बुझबा मे आबि सकैत अछि जे एहि क्रममे युगांतरकारी सामाजिक- राजनीतिक-सांस्कृतिक विवर्त्तनक जन्म होइत छैक आ युग-संक्रमणक अंतर्विरोधक दबाव भाषा के प्रति साहित्यकारक बेबहार कें बदलि दैत अछि. अकारण नहि संस्कृतक अगाध पंडित कें देसिल बयना मीठ लागय लगैत छनि! अपन दायित्व-पालनक बास्ते आलोचनाके सहयोजी आ गतिशील होब' पड़ैत छै. विज्ञान आ तकनीकक नवोन्मेषक ई समय सांस्कृतिक प्रक्रियाक नवोन्मेषक समय सेहो छैक. मैथिली साहित्यके आइ सहयोजी आ गतिशील आलोचनाक जरूरत छै, विचारशील आ दिशा-संधानी आलोचनाक जरूरत छै. सावधानी ई जे, आजुक समय विचारक दुनिया मे घोंघाउज चलि रहल छैक. कोनो विचार आँखि मुनिक अपना लेबामे खतरा सब समय रहैत छै, अखन त' आर बेशी. ओना त' आँखिगर लोक कहियो आँखि मुनिक कोनो प्रस्ताव कें स्वीकार नहि करैत अछि। मुदा आँखि पर खतरो त' शुरूए स रहल छै. जखन श्रीकृष्ण कोनो तरहे अर्जुनके नहि प्रबोधि सकलाह त' हुनकर आँखिये बदलि देलखिन. ई नहि कहखिन जे हम अहाँक आँखि छीनै छी, कहलखिन जे हम अहाँ के दिव्य आँखि दैत छी -- 'न तु मां शक्यसे द्रष्टुमननैव स्वचक्षुषा। दिव्यं ददामि ते चक्षुः पश्य मे योगमेश्वरम। ई त' ओहि समय भेल रहै ! अजुका कठिन समयमे विचारशील आ दिशा-संधानी आलोचनात्मक दृष्टि कें सक्रिय रखनाइ की एतेक सहज काज छी ! ई काज सहज भ' सकैत अछि यदि सहज-सुमति के हम सब मिलिक साधि सकी. हमरा जनैत, एहि समय मे मैथिली आलोचनाक इएह भूमिका भ' सकैत अछि. त' केहेन कठिन समय अछि, की कहैत छैथ पंकज पराशर, 'एहि चतुर समय मे / जखन कि भविष्यक नक्शा बनाओल जा रहल हो / भूमंडलीकरण आ उदारीकरणक नेओं पर / लालटेमक मद्धिम रोशनी मे तल्लीनता सं पढ़ैत / मनोहर पोथी / हमर भागिन हमरा भरि दैए घोर संत्रास / व्यर्थता बोध सँ।
ई संत्रास, ई व्यर्थता बोध साधारण नञ किएक त' अतीतक गछारक बीच में फँसल लालटेमक मद्धिम रोशनी मे भविष्यक जे नक्शा स्पष्ट भ' रहल अछि ओकर अंतर्निहित संकेत जे भूमंडलीकरण आ उदारीकरणक पोथी स' संस्कृतिक मनोहर पोथीक पृथकता स एहि संत्रास आ एहि व्यर्थता बोधक नाभिनाल संबंध छैक. एकटा फूल खिलाइ छै त' ओकर पाछू प्रकृतिक कतेको ज्ञात-अज्ञात प्रक्रिया एकहि संगे सक्रिय रहैत छैक ! आ मनुखक जन्मक पाछू त' बुझले जा सकैत अछि प्रकृतिक संगहि संस्कृतियोक कतेको ज्ञात-अज्ञात प्रक्रिया सक्रिय रहैत छैक! मुदा एक समय जेना ई प्रक्रिया विच्छिन्न हुअ लगैत छै, तैयो कि एतेक सहजहि ! कहैत छैथ वियोगी जी, 'बहुत मनसुआसँ देने छल हेती जन्म / कतेको रास नियार-भास / कतेको कतेक आस-मनोरथ / घुमड़ैत रहैत छल हेतनि हुनका चतुर्दिक / ओहि नव मासमे, जा हम हुनका गर्भ मे रही। /..../ कोना हम मानब जे माइ हमर मरि गेली / आ छोड़ि गेली संग ! // जा हम जीबैत छी / कोन उपायें छोड़ी ओ हमर संग?
मिथिलावासी त' सब दिन स' घर छोड़ि बहराएबाक परिस्थिति स' गुजरैत रहल छथि. कतेक बेर त' घर छोड़ि बहरेलाक बादो ओ सांस्कृतिक रूपे घरे मे रहैत रहलाह आ अनेक बेर घर छोड़ि घुड़मैया मे लागि गेला मुदा घर सं बहराएबाक गप्प केदार कानन लधैत छथि त' कने गंभीर गप्प कहैत छथि, घर सं बहरेनाइ किएक एते जरूरी, 'मुदा कतेक जरूरी अछि / बहराएब घर सं / अपन एकांतक जंगलसँ / प्राण लेल / जीवन लेल / कतेक बेगरता अछि / हमरा बहरएबाक। जरूरी अछि, बहराएब घर सं मुदा डर ई जे 'एहिना छुटैत अछि राग-रंग / गीत-लय-ताल / प्रेम, जे नहि क' सकलहुँ एखन धरि / सभसँ बेसी / सभसँ बेसी मोन लागल रहत / तकरा पर'7 । जरूरी अछि, बहराएब घर सं मुदा राग- रंग, गीत-ताल-लय आ प्रेम के छूटि जेबाक डर! ओना त कोनो समुदायक सदस्यक मोन मे एहि जरूरियात आ एहि छूटि जेबाक डर सं उत्पन्न द्वंद्व स्वाभाविक मुदा मैथिलक गृहबोधक निजत्व एहि द्वंद्वकें एक भिन्न तरहक वैशिष्ट्य द' दैत छै! एहि खास तरहक द्वंद्व के रहितौ घर स बहरेनाइ जरूरी एहु लेल जे, 'बन्न कोठलीमे घुटन अछि / चीत्कार अछि / उत्तेजना अछि / मुदा अखनो बचल थोड़े आस अछि / आ बन्न कोठलीमे / अखनो शेष अछि प्राण-रस / शेष अछि / खिड़की खोलि लेबाक विश्वास. सुस्मिता पाठकक खिड़की खोलि लेबाक साहस असल मे मैथिलक सांस्कृतिक साहसो थिक. ज' एकरा संगहि मैथिल महिलाक विश्वासक संगे एकरा जोड़िक बुझबाक कोशिश करी त आइ दुनियाक महिला खिड़की सं आकाशकें देखैक सीमाकें तोड़ि कम-स-कम अंगनाक खुजल जमीन सं आकाश के देखैक विश्वासी छैथ। मुदा सुस्मिता खिड़की खोलि लेबाक विश्वासक शेष रहबाक गप्प कहैत छैथ छथि त ई मैथिल जीवन एकटा विश्वसनीय प्रसंग बनि जाइत अछि। किएक त' प्राण-रसकें सोखि लेबाक आ विश्वासकें तोड़ि देबाक स्थिति चाहे जेते बढ़ि गेल हो, कोठली गाहे जते निमुन्न हो मुदा भरोसकें बचा रखवाक मनुखक क्षमता अजेय होइत अछि। नारीक सामाजिक पारिवारिक विशिष्ट संदर्भ मे ज्योत्सना चन्द्रमक मोन ठीके कहैत छनि जे 'नारीके मानलनि सभ / वशीकरणक प्रतीक / केहेन विडंबना ! केहन अछि ई त्रासदी / इएह नारी / रहलि सदा वशीभूत'9। नारीक वशीभूत रहबाक ई स्वर एहेन विडंबनाकें असल मे मनुख जातिक विडंबनाक रूप मे पढ़बाक चाही। आ ई कम पैघ गप्प अछि जे एहि विडंबनाक रहितौ कुमार शैलेन्द्र ओकर सपना मे देखैत जे 'ओकर आँखि मे फुलाइ छै सपना / बंशीवट पलाश सन / साँझक पनिसोखा सन / कखनो गामक भोर सन'10। घर स मनुखक संबंध दुतरफा होइत छैक। मनुख घर मे रहैत अछि। ई जतबा सत्त ततबे इहो सत्त जे घर मनुखक मोन मे रहैत छैक. जखन मनुख घर सं बाहर होइत अछि तखन मनुखक मोन मे बसल घर बेशी जाग्रत भ' जाइत छै आ ओकरा जरूरी बुझाइत छै,'पोचाड़ा करेनाइ / आ कि ढौरनाइ घर कें / वास्तव में / ढौरनाइ भ' जायत छैक विचार कें... / घरक कोन-कोनक नव रूप / मोन कें दैछ नव स्वरूप ! आ ताञ असल मे पोचाड़ा करेनाइ आ कि ढौरनाइ घर कें, वास्तव में, ढौरनाइ भ' जायत छैक विचार कें। की ई कहैक आवश्यकता जे मैथिल संस्कृतिक विशिष्ट संज्ञामे घर मात्र वास्तु नञ विचार सेहो होइत अछि। मैथिल जतबा घर मे रहैत अछि ओहि सं बेशी घर ओकरा मे रहैत छै। घरक विचार आ विचारक घरमे मैथिलक आवाजाही मैथिल मोनक अपन वैशिष्ट्य छैक. एहि वैशिष्ट्य मे नव्यताक आग्रह ओकर प्राण छैक.
सांस्कृतिक उन्मुक्तताक संबंध सांस्कृतिक विकल्पक चयन सं जुड़ल अछि आ विकल्पक अभाव मैथिलक जीवनमे अवसरक संकुचन सं जनमैत छैक. अवसरक संकुचन मिथिलाक भौगोलिक, आर्थिक, सामाजिक, ऐतिहासिक आ किछ हद तक सांस्कृतिक संरचनाक मूल वक्तव्य बनि विकल्पक न्यूनताक सूचना अछि, ताञ पंकज पराशरक एहि वेदनाके नजरि गड़ाक बूझ पड़त कि 'विकल्प हमरा लग कम अछि / आ इतिहास आँखि गुराड़ि रहल अछि /मुदा यात्रा स्थगनक कोनोटा सुझाव / आब निर्थक छि'12। यात्रा पर बहरेनाइ बहुत जरूरी ! कम-स-कम भौगोलिक स्थिति आ सामाजिक समर क संकेत करैत सारंग कुमारक पीड़ा बहुत किछ ध्वनित क दैत अछि, 'नहि अछि समुद्र / नहि अछि पहाड़ / नहि अछि हमरा लग कोनो महानगर / मुदा ओहू सं पैघ / सोझाँ मे अछि ठाढ़ एक टा महासमर !'13 केहेन अछि ई सामाजिक समर ! कहैत छथि रमेश, 'देसी सरकार, विदेसी बेवहार. रन्ना पीठ पर, रन्नू सरदार। लासमे रस्सा कोसी सरकार। बचल-खुचल दाना, फलां गिरोह। फलां गिरोह, माइ चिल्लां गिरोह। पासमान-पहलमान, गिरोहे-गिरोह। बिहार सरकार, राइफलवला घोड़ा / सरकारे-सरकार, सरकारे-सरकार। जोर लगा क' हइसा ! सरकार के घीचू हइसा ! परशासन घीचू हइसा ! लोककें घीचू हइसा। चन्नर-भन्नर हइसा ! चन्दायण आइ. बी. हइसा ! वीरपुर आइ. बी. हाइसा ! दिवारी-थान मे दूध आ लावा, बीयर-बारमे हइसा ! रमेश सांस्कृतिक आंतरिक गतिमयताक (Internal Dynamics) राग-रंग, गीत-ताल-लय आ प्रेमक संगहिं प्रशासनिक विद्रूपताके सामने रखैत सामाजिक समर के जाहि तरहें कविता मे अनैत छैथ ओ अवसरक संकुचनक सामाजिक समरक गाथा बनि जाइत अछि। एहि सामाजिक समर के पार पबै लेल चाही आमू-चूल सामाजिक परिवर्त्तन! की, क्रांति! मुदा अनका कपार पर चढ़िक क्रांति नञ भ सकैत अछि ताञ देवशंकर नवीनक चेताबैत छथि 'अहाँक महफा पर कोना औतीह हमर मीता / लेनिनग्रादसं मोहनपुर'15। संकेत साफ जं मीता हमर आ मोहनपुर हमर त महफो हमरे हेबाक चाही। नञ खाली महफा कनहो हमरे रहबाक चाही! अखन त' मीता रूसल छैथ आ मोहनपुर दूर अछि ताञ विनय भूषणक शब्द मे बाबाक समाद मोन राखि.की कहने छलाह बाबा ! 'बाबा कहने छलाह / नदी माए थिकी / जुनि करियह एकर पानिकेँ मलीन। / बाबा कहने छलाह / आकाशकें रखियह निर्मल. पानि नदी केँ होए कि आँखिक, पानिकेँ मलीन होम सं बचेनाइ आ कि आकाशकें रखनाइ निर्मल त' कठिन अछिए संगहिं शुद्ध पर्यावरणक चिंता स बहुत आगूक सांस्कृतिक चेतना अछि। नञ मात्र सांस्कृतिक चेतना एहि मादे सांस्कृतिक प्रतिज्ञा आ प्रेरणा सेहो ! दशक मे बान्हिक कविताकें बुझनाइ आलोचनाक अपन परिसरगत विवशता भ' सकैत अछि मुदा एकरा संवेदनाक सीमा मानि लेनाइ उचित बेबहार नञ. सांस्कृतिक उन्मुक्तताक उपलब्धता मानव विकासक अनिवार्य पक्ष छै आ कविता सांस्कृतिक उन्मुक्तताक आकांक्षाक पहिल अभिव्यक्ति; मैथिली कविताकें एहू तरहे देखबाक हम आग्रही. हमर अपन बहुत रास कथ्य-अकथ्य व्यक्तिगत सीमा अछि, जे कहब से थोर. एहि लेल हम क्षमायाची. नवम दशकक मैथिली कविताक पाट एतबे नञ. मुदा हम इत्यादि मे नामावली देबाक स' हरदम बचैत रहल छी. हमरा अंदाज अछि, डरो जे बहुत किछु महत्त्वपूर्ण छूटि गेल मुदा ई हमर सीमा मैथिली कविताक नञ.फेर कोनो अन्य अवसर पर ओकरा समेटि सकब त' हमरो नीक लागत.


text:
बड्ड मोश्किल होइ छलै लोक कें ट्वीट करबा मे. मात्र 140 अक्षर मे अपन बात पूरा क' लेब भारतीय भाषा सभक यूजर लेल दिक्कत ठाढ़ करैत छल. मुदा आब ट्वीटर पर अक्षर लिमिट बढ़ा क' 280 क' देल गेल अछि.
जनतब हो जे सितंबर सं ट्विटर किछु यूजर्स संग एहि फीचरक टेस्टिंग क' रहल छल. आब एकरा आम यूजर्स लेल सेहो लॉन्च क' देल गेल अछि.
ट्विटर अपन ब्लॉग पोस्ट मे कहने अछि,
"हमरा लोकनि सितंबर मे 140 कैरेक्टरबला लिमिट बढेबाक प्लानिंग कएल, जाहि सं दुनियाक तमाम यूजर्स ट्वीट माध्यम सं अपन पूरा बात राखि सकथि. लगभग 45 दिनक फीचर टेस्टिंग केलाक बाद हमरा सभ कें खुशी अछि जे आब ई आम यूजर्स लेल लॉन्च क' देल गेल अछि. अब अहां 280 कैरेक्टर मे ट्वीट क' सकैत छी"
ट्विटर कैरेक्टर लिमिट बढ़ेबाक संगहि किछु आओर परिवर्तन केलक अछि. मल्टीपार्ट ट्वीट आ टेक्स्ट ब्लॉकक स्क्रीनशॉट सनक ट्वीट्स शामिल कएल गेल अछि. पहिने ट्वीट करबा काल कैरेक्टर काउंट होइत छलै, आब टेक्स्टक नीचां एक सर्किल अबैत छै आ जखन अहांक 280 कैरक्टर पूरा भ' जाइए त' सर्किल डार्क भ' जाइछ. लैपटॉप वा कम्प्यूटरे पर नै, मोबाइलो पर यूजर्स 280 कैरेक्टर मे ट्वीट क' सकैत छथि.
ई रहल ट्वीटर दिस सं आधिकारिक घोषणा -
भारतीय भाषा सभक यूजर फेसबुक प्रेफर करैत छथि आब देखबाक चाही जे लोक ट्वीटर पर समय बिताबैत छथि वा नहि. एकटा आओर बात, चीनी, जापानी आ कोरियाई भाषाक लोक लेल अक्षरसीमा एखनो 140 रहत, कारण एहि भाषा सभ में लिखबा लेल बहुत कम अक्षर लगैत छै.


text:
सहारा इंडिया मीडिया-बिहार रिलीफ फंड
कोसी बाढ़ि पीड़ित केर मदद के लेल दुनिया भर के लोक सभ अपना अपना स्तर सं काज कs रहल छथिन्ह. लोक सभ बेसि सं बेसि राहत...मदद जुटा सकथिन्ह एहि लेल चंदा सेहो जुटा रहल छथिन्ह. उद्योगपति...दफ्तर मे काज करय वाला लोक सभ सं मदद के लेल पाई...सामान जुटाबय मे लागस छथिन्ह. एनजीओ केर लोक सभ सेहो अपना तरहे मदद मे जुटल छथिन्ह. एहि क्रम मे पटना केर किछ कलाकार सभ सड़क पर देशभक्ति केर गीत गाबैत लोक सभ सं चंदा जमा कएलथिन्ह. पटना आओर दोसर शहर मे लोक सभ घुमि-घुमि कs पाई...कपड़ा... दवाई आओर अनाज जमा कs रहल छथिन्ह. जमा कएला केर बाद एकरा मुख्यमंत्री कोष मे जमा कs देल जाएत अछि.
ई त भेल आम लोक सभ केर गप्प. मीडिया...पेपर अखबार...न्यूज चैनल केर लोक सभ सेहो जोर शोर सं मदद अभियान मे लागल छथिन्ह. एहि के लेल सहारा इंडिया परिवार के ओर सं चलाएल जा रहल सहारा समय चैनल के लोक सभ सेहो जुटल छथिन्ह. बाढ़ि पीड़ित केर मदद के लेल सहारा समय सहायता कोष बनाएल गेल अछि. अगर अहां मदद करय चाहय छी त अपन पाई चेक या डीडी के मार्फत भेज सकय छी. चेक या डीडी...
सहारा इंडिया मीडिया-बिहार फ्लड रिलीफ फंड,
अकाउंट नं- 1251301110952 के नाम सं बना सकय छी. चेक ...डीडी बनएला केर बाद अहां एकरा एहि पता पर भेज दिअ :-
सहारा इंडिया मीडिया-बिहार फ्लड रिलीफ फंड, C-2/3/4, Sector-11, Noida-201301, Uttar Pradesh.
Ch/DD पर लिखु
SIM-Bihar Flood Relief Fund
A/c-1251301110952
पता एक बेर फेर...
Sahara India Media-Bihar Flood Relief Fund
C-2/3/4, Sector-11,
Noida-201301,
Uttar Pradesh.
Subscribe to: Post Comments (Atom)


text:
मूल्यवृद्धि फिर्ताके माँग करैत तरुणदल बुझओलक ज्ञापन
जनकपुरधाम १८ । नेपाली काँग्रेसक युवा संगठन नेपाल तरुण दल मूल्यवृद्धिसहित विभिन्न माँग आगु बढबैत धनुषासहित देश भरिके जिल्ला प्रशासन कार्यालयमार्फत सरकारकेँ ज्ञापनपत्र बुझओलक अछि ।
दशैंके नजदिक आबि कऽ पेट्रोलियम पदार्थसहित दैनिक उपभोग्य सामग्रीमे कएलगेल मूल्यवृद्धि तत्काल फिर्ता लेबाक माँग करैत तरुणदल प्रमुख जिल्ला अधिकारीमार्फत सरकारकेँ सोमदिन ज्ञापनपत्र बुझओने अछि ।
कालाबजारी आ तस्करी नियन्त्रण, पावनि तिहारक समयमे आवश्यक दैनिक उपभोग्य वस्तु सहज तरिकासँ उपलब्ध करबाले सुपथ मूल्य दोकानक व्यवस्था, शान्ति सुरक्षाके उचित व्यवस्था करबालेल ज्ञापनपत्रमे माँग कएलगेल अछि । तहिना बलात्कार कऽ हत्या कएलगेल निर्मला पन्तक हत्याराके यथाशीघ्र कारबाही करबाले तरुण दल माँग कएने अछि ।
तरुण दल धनुषाक अध्यक्ष संजय लाभ कर्णक नेतृत्वमे उपाध्यक्ष राकेश विक्रम साह, कपलेश्वर महतो, सचिव श्यामसुन्दर साह, कोषाध्यक्ष अन्जनी झा, नेवि संघक जिल्ला अध्यक्ष सुजित मिश्र, तरुण दलक नगर उपाध्यक्ष सुभाष पाठक, जितेन्द्र कर्ण, रमेशकुमार यादवसहितक व्यक्तिसभक टोली प्रमुख जिल्ला अधिकारी प्रेम लामिछानेके ज्ञापनपत्र बुझओने छल ।


text:
औरंगाबाद। आइ स चारि साल पहिने इ समाद देने रही जे जहानाबाद मे माओ नहि मैकाले क धूम अछि, आइ इ समाद कहबा लेल तैयार छी जे नक्सलवाद क धरती पर विकासक गाछ रोपन शुरू भ गेल अछि। औरंगाबाद क धरती पर विकास क शुरू भेल क्रांति आगू क बाट सेहो तय करत आ एहि क्रांति स एक दिन अनहार बिहार मे ईजोत होएत। पिछला साल एनटीपीसी आ रेलवे क संयुक्त उपक्रम स नवीनगर क घिरसिंडी मे बिजली परियोजना क निर्माण शुरू भेल, त रविदिन स बारुण प्रखंड क मेंह गाम स एनटीपीसी आ बिहार सरकार क संयुक्त उपक्रम स बनैएवाला बिजली परियोजना क काज सेहो शुरू भ गेल। बीआरबीसीएल क एक हजार मेगावाट बिजली परियोजना स 2012 तक बिजली उत्पादन क लक्ष्य राखल गेल अछि। 250गुणा 4 यूनिट क इ परियोजना लगभग पांच हजार करोड़ क लागत स तैयार होएत। एहि परियोजना क आवासीय परिसर आ चहारदीवारी क निर्माण कराउल जा रहल अछि। लगभग 1500 एकड़ मे एहि परियोजना क निर्माण भ रहल अछि। दोस सबस पैघ एनपीजीसी बिजली परियोजना स 2015 तक प्रथम यूनिट स बिजली उत्पादन क लक्ष्य राखल गेल अछि। परियोजना क मुख्य कार्यपालक पदाधिकारी तूफानी राम क अनुसार प्रथम चरण मे 1980 मेगावाट क उत्पादन शुरू होएत। एकर बाद दोसर चरण मे 1320 मेगावाट बिजली उत्पादित होएत। एहि परियोजना क निर्माण स न केवल बिहार मे बिजली संकट कम होएत बल्कि विकास क कईटा आयाम सेहो जुडत। पैघ आ छोट कईटा उद्योग एहि इलाकाक आसपास लागत आ बेरोजगार कए प्रत्यक्ष आ अप्रत्यक्ष रूप स रोजगार भेटत। परियोजना क एजीएम ओपी शर्मा क कहब अछि जे परियोजना पर लगभग 15 हजार करोड़ खर्च आबि रहल अछि। एहि परियोजना क निर्माण मे दुनिया क सबसे नव तकनीक सुपर क्रिटिकल टेक्नोलाजी क प्रयोग कैल जा रहल अछि जे पर्यावरण संरक्षण क अनुकूल अछि। परियोजना क निर्माण स इ जिला न केवल औद्योगिक हब बनत, बल्कि विकास क नव क्रांति क अगुआ सेहो बनि जाएत। डीएम अभय कुमार सिंह कहला जे परियोजना निर्माण क लेल 2832 एकड़ जमीन अधिग्रहित करबाक अछि। जाहि मे स 1871 एकड़ जमीन एनटीपीसी कए द देल गेल अछि। परियोजना क निर्माण सुचारू रूप स चलि रहल अछि, एना चलैत रहै त 2015 इ जिला लेल एतिहासिक वर्ष होएत आ एहि ठाम स जनमल रोशनी स पूरा बिहार मे ईजोत होएत। आइ राज्य मे जेना बिजली क संकट अछि एहन हालात मे इ परियोजना असगर बिहार कए मांग क अनुरूप बिजली देबा मे सक्षम भ जाएत। संगहि एहि ठामक लोग कए रोजगार सेहो भेटत।
मुख्य पृष्ठ समाचार नक्सलवाद क धरती पर रोपल जा रहल अछि विकास क गाछ


text:
एहिठाम ‘एक नव बिहार: शासन आओर विकास के फेर सं जागल अलख’ शीर्षक सं एकटा निबंध संग्रह जारी कएल गेल. एकर संपादन राज्यसभा एमपी एनके सिंह आओर लंदन स्कूल ऑफ इकोनामिक्स मे इंडिया ऑब्जर्वेटरी के निदेशक निकोलस स्टर्न कएने छथिन्ह.
एहि पर चर्चा मे कहल गेल कि बिहार सरकार विकास
के एकटा नव दिशा देबय मे सफल रहल अछि. राज्य मे सेवा के अधिकार, शिक्षा आओर स्वास्थ्य पर विशेष ध्यान देल जा रहल अछि. कानून व्यवस्था मे सुधार भेल अछि. दलित, अल्पसंख्यक, महिला, पिछड़ी जाति के लेल विशेष कल्याण योजना चलाएल जा रहल अछि.
एनके सिंह जीक कहनाए छलन्हि जे बिहारक समृद्धशाली इतिहास रहल अछि जे पिछला बीस साल मे धूमिल भेल अछि. एहि कारण से बिहार देश के विकास केर मुख्यधारा मे काफी पाछां भ गेल अछि. मुदा नीतीश जीक मुख्यमंत्री बनला के बाद काफी अंतर आएल अछि.
एहि चर्चा में ब्रिटिश सरकार के मंत्री डेनी अलेक्जेंडर, लार्ड करन बिलिमोरिया, भारतीय उच्चायुक्त रंजन मथाई, सुहेल सेठ सेहो अपन विचार राखलखिन्ह.


text:
सीतामढ़ी जिला के रून्नीसैदपुर सं मुजफ्फरपुर के लेल ट्रेन सेवा शुरू भ गेल.
सीतामढ़ी के एमपी अर्जुन राय और समस्तीपुर के डीआरएम अरूण मल्लिक मंगलदिन रून्नीसैदपुर सं मुजफ्फरपुर के लेल झंडा देखा ट्रेन रवाना कएलखिन्ह.
रून्नीसैदपुर मे न्यू रून्नीसैदपुर रेलवे स्टेशनक शिलान्यास
सेहो भेल. जकर सूरसंड गाम के लोक सभ विरोध करलखिन्ह.
सूरसंडsक लोक के कहनाए छनि जे जखन हुनकर गाम मे सैदपुर रेलवे स्टेशन बनि गेल अछि तखन सुरसंड सं सिर्फ 6 किलोमीटर दूर रून्नीसैदपुर मे नवका रेलवे स्टेशन बनाबए के कोन जरूरत अछि.
सीतामढ़ी आओर मुजफ्फरपुर के बीच ट्रेन शुरू होए सं लोक सभ के काफी सुविधा होएतन्हि. फिलहाल समस्तीपुर सं दरभंगा... सीतामढ़ी होएत मुजफ्फरपुर के बीच ट्रेन चलनाए शुरू भेल अछि.
अखन तं दूए जोड़ी ट्रेन शुरू भेल अछि. धीरे-धीरे एकर संख्या बढ़ाएल जाएत.


text:
गोहाटी:
एहि बरखक बाल साहित्य पुरस्कार हेतु साहित्य अकादेमी दिस सं सात कहानी संग्रह, छओ कविता संग्रह, एक उपन्यास, एक निबंध आ आठ लेखक कें बाल साहित्य मे समग्र योगदान हेतु चयनित कएल गेल अछि. साहित्य अकादेमी केर अध्यक्ष डॉ विश्वनाथ प्रसाद तिवारी केर अध्यक्षता मे भेल अकादेमी केर कार्यकारी मंडलक बैसक मे निर्णायक मंडल द्वारा चयनित पोथी ओ लेखक कें बाल साहित्य पुरस्कार लेल अनुमोदित कएल गेल. मैथिली लेल एहि बरखक बाल साहित्य पुरस्कार लेल (स्व.) जीवकांत कें कविता संग्रह 'हमर अठन्नी खसलइ बन मे' हेतु चुनल गेल अछि. चयन समितिक डॉ धीरेन्द्रनाथ मिश्र, डॉ इंद्रकांत झा ओ डॉ प्रभास कुमार झा केर अनुमोदन पर जीवकांत कें मरणोपरांत पुरस्कार लेल चुनल गेल अछि.
एकर संगहि प्रवीण कश्यप कें कविता संग्रह 'विषदंती वरमाल कालक राति' लेल साहित्य अकादेमी युवा पुरस्कार हेतु चयनित कएल जेल अछि. साहित्य अकादेमी द्वारा जारी विज्ञप्तिक अनुसार कमलकांत झा, गंगेश गुंजन ओ डॉ ताराकांत झाक चयन समिति मंडल द्वारा देल अनुमोदन पर चयनित कएल गेल अछि.
(Report: मिथिमीडिया ब्यूरो)


text:
नई दिल्ली । देश क दोसर सबस पैघ तेल मार्केटिंग कंपनी हिंदुस्तान पेट्रोलियम कॉर्पाेरेशन लिमिटेड (एचपीसीएल) बिहार मे अपन दूटा चीनी मिल मे तैयार चीनी कए बेचबा लेल सार्वजनिक क्षेत्र क एकटा कारोबारी एजेंसी स गठजोड़ करबाक कोशिश करि रहल अछि। एहि दूनू मिल क सम्मिलित क्षमता 7,500 टन प्रतिदिन अछि आ एहि मे दिसंबर स गन्ना क पेराई शुरू भ जाएत।
कंपनी क चेयरमैन आ प्रबंध निदेशक एस रॉय कहला, दूनू मिल क परिचालन दिसंबर स शुरू भ जाएत। एहि मिल स चीनी क संग एथेनॉल क उत्पादन सेहो होएत। एथेनॉल क इस्तेमाल हम अपन पेट्रोल मे मिलेबा लेल करब। एहि कारण स हम चीनी बेचबा लेल एकटा मार्केटिंग कंपनी क संग गठजोड़ पर विचार करि रहल छी।
ओ कहला जे अगर इ मिल 120 दिन चलैत अछि (उत्तर आ पूर्वी राज्य क अधिकतर चीनी मिल मे आमतौर पर एतबे दिन पेराई होइत अछि) त एचपीसीएल हर सत्र मे 80,000 स 85,000 टन चीनी क उत्पादन करि सकत। एचपीसीएल जाहि कंपनी क संग गठजोड़ पर विचार करि रहल अछि ओहि मे स्टेट ट्रेडिंग कॉर्पाेरेशन आ राज्यस्तरीय मार्केटिंग फेडरेशन शामिल अछि।
देश क तमाम दोसर चीनी उत्पादक मिल क भांति एचपीसीएल कए सेहो केंद्र सरकार क लेवी क शर्तें मानबाक अछि। मौजूदा लेवी प्रणाली क तहत मिल जेतबा चीनी उत्पादन करैत अछि ओकर 20 फीसदी हिस्सा केंद्रीय खाद्य मंत्रालय कए सब्सिडी दर पर बेचैत अछि, जेकरा सरकार बीपीएल परिवार कए वितरित करैत अछि।
चीनी उत्पादन मे आईल कमी कए देखैत मौजूदा चीनी साल मे (अक्टूबर-सितंबर) मे लेवी सीमा बढ़ाकए 20 फीसदी करि देल गेल अछि। अक्टूबर स शुरू भ रहल मौजूदा चीनी सत्र मे अगर चीनी क उत्पादन बढ़ैत अछि त लेवी कए कम कैल जा सकैत अछि।
खास गप इ अछि जे एहि दूनू चीनी मिल क संग 1000-1000 मेगावॉट क सह ऊर्जा उत्पादन संयंत्र सेहो लागि रहल अछि। एहि मिल स रोजाना करीब 60 किलोलीटर एथेनॉल क उत्पादन कैल जाएत। एचपीसीएल एहि चीनी मिल क पुनरुत्थान आ एहि मे नव सुविधा उपलब्ध करेबा लेल 600 करोड़ टका खर्च क रहल अछि। इ दूनू मिल 75 साल स बेसी पुरान अछि आ 1996 स बंद पड़ल अछि।
चीनी क लेल एचपीसीएल करत करार
नई दिल्ली । देश क दोसर सबस पैघ तेल मार्केटिंग कंपनी हिंदुस्तान पेट्रोलियम कॉर्पाेरेशन लिमिटेड (एचपीसीएल) बिहार मे अपन दूटा चीनी मिल मे तैयार चीनी कए बेचबा लेल सार्वजनिक क्षेत्र क एकटा कारोबारी एजेंसी स गठजोड़ करबाक कोशिश करि रहल अछि। एहि दूनू मिल क सम्मिलित क्षमता 7,500 टन प्रतिदिन अछि आ एहि मे दिसंबर स गन्ना क पेराई शुरू भ जाएत।


text:
(दिनांक 15-04-2017)
मैथिली साहित्य आ मिथिलाक संस्कृति पर विमर्शक एकटा मंच ।प्राचीन गौरवशाली परंपराक पहचान आ नवीन प्रगतिशील मूल्यक निर्माण लेल एकटा लघु प्रयास ।
Saturday, 15 April 2017
औझका डायरी
(दिनांक 15-04-2017)
Friday, 14 April 2017
औझका डायरी
ओकरा गाब’ दियौ ,गेबाक आनन्द लिय’ दियौ ,ओकरा पर अपन अपेक्षाक पहाड़ नइ लादियौ ,ओकरा पर उपराष्ट्रीयताक ठप्पा नइ लगाबियौ ,एहन अनेर नइ बाजियौ कि ऊ जीत जाए त’ मिथिला जीत गेलै आ ऊ हारि गेलै त’ मिथिला हारि गेलै ।
बात एहने सन होए कि गायन कला जीतै नइ कि मिथिला ,पंजाब ,महाराष्ट्र या गुजरात ,ओना मॉडर्न बनियौटी एकरा संघर्ष आ क्षेत्रक संघर्ष वला रूप देबाक प्रयास करत ,मुदा हम सब संयमित रही ।आ एतबे धरि नइ मिथिला मे सब तरहक गायनक मुकम्मल परंपरा फेर सँ प्रारंभ होए ,ई नेशान केवल अमता ,बहेड़ी ,दरभंगा आ विद्यापति समारोहे तक सीमित नइ रहै ।ओहुना मैथिली मंच पर राम चतुर मल्लिक कें हूट केनिहार आ दुमका-झुमका कें बढ़ाबा देनिहारक कमी नइ ......
13-04-2017
Tuesday, 11 April 2017
औझका डायरी (दिनांक 11 04 2017 )
मैथिली के एकटा आलोचक चाही ,आलोचक नइ नव्यालोचक ,नव्यालोचक नइ वज्रालोचक ।एहन आलोचक जे बज्जर सन सन बात कहै । काबिल सँ लिखबाबै , बेगारू सभ कें टरकाबै ।
एहन आलोचक जेकरा मे केवल बहुज्ञता नइ रसबोध सेहो होइ ,केवल रसबोधे नइ समै-सजगता सेहो । केवल फार्मे नइ कंटेंटक प्रति सेहो समझदारी होए ।
एहन आलोचक जेकरा मे समैक जिम्मेवारी उठाबैत साहित्य के आगू बरहेबाक ताकति होए । एहने सन जे मिथिला आ मैथिलीक परिवर्द्धित आ संवर्धित स्वरूपके बूझै आ ओकर रक्षा करै ।एहन आलोचक जेकरा मे मैथिलीक वर्तमान साहित्यक दिशा गमबाक हिम्मत होए आ ओकरा समकालीन भारतीय साहित्य के जनबाक जरूरति सेहो महसूस होए ।
(दिनांक 11 04 2017 )


text:
सोमालिया
सोमालिया(/soʊˈmɑːliə/ so-mah-lee-ə; आकृति:Lang-so; अरबी: الصومال aṣ-Ṣūmāl), या आधिकारिक तौर पर संघीय गणराज्य सोमालिया[१], जहिमे पूर्वमे सोमाली लोकतान्त्रिक गणराज्यकऽ रूपमे जानल जाएत छल , अफ्रीका कऽ पूर्वी किनारे पर स्थित एक देश अछि। एकर उत्तरपश्चिम मे जिबूती, दक्षिण पश्चिममे केन्या, उत्तरमे अदन की खाड़ी, पूर्वमे हिन्द महासागर आ पश्चिममे इथियोपिया स्थित अछि। अफ्रीका पर सोमालिया कऽ सबसँ लम्बा समुद्र तट अछि, आ ई मुख्यतः पठार, मैदानी इलाको आ हाइलैंड्स आदि सँ मिलकर बनल अछि। मौसमकी दृष्टिसँ, आवधिक मानसून हवाओ आ अनियमित वर्षाक साथ गर्म मौसम, वर्ष भर मे रहैत अछि।
सोमालियाक अनुमानित जनसंख्या लगभग १४.३ मिलियन अछि। एकर लगभग ८५% निवासियो मे सोमालीस जाति के लोग अछि, जे ऐतिहासिक रूपसँ देशक उत्तरी भागमे निवास करैत अछि। ओ अल्पसंख्यक जाति के लोग मुख्य तौर पर दक्षिणी क्षेत्रमे रहैत अछि । सोमालियाके आधिकारिक भाषा सोमाली आ अरबी छी, जे दोनो अफ्रोसिआटिक परिवारसँ सम्बन्धित अछि। देशमे ज्यादातर लोग सुन्नी मुस्लिम अछि।
प्राचीनकालमे सोमालिया बाकी दुनियाक साथ वाणिज्य लेल एक महत्वपूर्ण केन्द्र छल । एकर नाविक आ व्यापारी लोबान, मसाले आ उन तमाम वस्तु के मुख्य आपूर्तिकर्ता छल , जिन्हेमे प्राचीन मिस्री, फोनिशियाई, मेसेनिशियाई आ बेबिलोन निवासियो द्वारा मूल्यवान मानल जाएत अछि। विद्वानक अनुसार, सोमालिया वह स्थान सेहो छल , जत पुन्तक प्राचीन राज्य स्थित छल । प्राचीन पुन्तितेस ई लोगक देश छल , जिनकर प्राचीन मिस्रक साथ राजा फारोह सहुरे आ रानी हत्शेपसटके दौरमे घनिष्ठ सम्बन्ध छल । सोमालियाक आसपास बिछी हुई पिरामिड संरचनाए, मन्दिर आ तराशी भेल पत्थरक प्राचीन घर ई अवधिक मानल जाएत अछि।
सन्दर्भ सामग्रीसभ[सम्पादन करी]
- ↑ The Federal Republic of Somalia is the country's name per Article 1 of the Provisional Constitution.


text:
विज्ञानक भाषा संस्कृत (लेखक- न्यायमूर्ति काटजू)
प्रिय मित्र, ई हमरा लेल सचमे गौरवक बात अछि जे इण्डियन इंस्टिट्यूट आफ साइंस, बुंगलुरु हमरा भाषाण देबाक लेल निमंत्रण देलक। आइ हम अपने लोकनिक समक्ष ‘विज्ञानक की भाषा के रूपमे संस्कृत’ केर क्षमताक राखऽ चाहैत छी। एहि विषयकेँ हम दू गोट कारणसँ चयन केलौ अछि। पहिल तँ इ जे अंहा लोकनि सभ गोटे वैज्ञानिक छी। एहिलेल अपने लोकनि अपन पुरखाक वैज्ञानिक उलल्बधिक बारेमे अवश्य सुनऽ चाहब। दोसर ई जे भारत आइ जाहि समस्यासँ लड़ि रहल अछि , हमरा अनुसार मात्र विज्ञान ओकर समाधान निकालि सकै त अछि। भारतीय संस्कृतिक आधार संस्कृत भाषा अछि। एहि कारणे ँ एक गोट बहुत पैघ मिथक ई अछि जे ई मात्र मन्दिर आ धार्मिक कर्मकाण्डक मंत्रोच्चारक भाषा अछि। सच तँ ई अछि जे एहन वस्तु संस्कृत साहित्यमे पाँच प्रतिशतसँ सेहो कम अछि। 95 प्रतिशत संस्कृत साहित्यक धर्मसँ कोनो लेब देब नञि अछि। ओ तँ दर्शन कानून, विज्ञान, व्याकरण्, ध्वनी विज्ञान आ व्याख्या सभसँ जुड़ल अछि। सचमे संस्कृत सवतंत्र विचार राखनिहारक भाषा छल, जे प्रत्येक वस्तुके ँ लऽ सवाल उठेलक आ विभिन्न विषयपर विशद विचार प्रस्तुत केलेक। प्राचीन भारतमे हमर विज्ञानि लोकनिक भाषा मात्र संस्कृत छल। एहिमे कोनो दू राय नञि अछि जे आइ हमरा लोकनि विज्ञानमे पश्चिमसँ पाछा छी। ओना एक समय छल जहिया एहि क्षेत्रमे भारत दुनिञाक अगुआ छल। हमर पुरखाक वैज्ञानिक उपलब्धि सभ हमरा लोकनिकेँ ओ नैतिक बल दऽ सकैत अछि, जाहिसँ हमरा लोकनि आधुनिक दुनिञामे भारतकेँ एक बेर फेरोसँ विज्ञानक क्षेत्रमे शीर्षपर पहुँचा सकी।
अनुवादक- रोशन कुमार ‘मैथिल’


text:
बम्बइ: अन्तर्राष्ट्रीय मैथिल परिषदक संयोजनमे मिथिलाक गौरबशाली इतिहास एवं मिथिला राज्यक औचित्य पर एकटा भव्य संगोष्ठीक आयोजन मायानगरी मे विगत रविदिन (16 फरवरी) कें आर्यसमाज हाल, हिन्दुस्तान चौक, मुलुण्ड मे भेल. मुख्य वक्ता पं० जीबकान्त मिश्र मिथिलाक ऐतिहासिक महत्वक वर्णन करैत कहलनि जे मिथिलाक माटिमे ओ शक्ति समाहित अछि जाहिसँ आदिशक्ति जगदम्बा सीता धरतीक गर्भसँ बेटी बनिकऽ उत्पन्न भेल छलीह. जनिक अनुकम्पा सं मिथिला एवं चरा-चर विश्व लाभान्वित भेल अछि ओ भऽ रहल अछि. मिथिलाक भूमि ओ भूमि अछि जाहि ठाम भगवान श्रीराम भगवान नहि अपितु एक व्यक्तिक रूपमे मानल जाइत छथि. जगदम्बा सीताक सहयोगिनी अनेक देबी जल स्वरूपा भऽ कमला, कोसी, गण्डकी, यमुना आदि रूपमे विराजमान छथि. जाहि ठाम पग-पग पर मिथिलाक पुरातन संस्कृति, समृद्धि एवं उन्नतिक प्रमाण बिखरल पडल अछि, जकरा समझबाक ओ सहेजबाक आवश्कता अछि. लोक अपना संस्कृति कें छोडैत जा रहल छथि ई चिन्ताक विषय अछि, तै हमरा लोकनि कें एहि विषय पर ध्यान देबाक आवश्यकता अछि.
संस्थाक अध्यक्ष चक्रधर झा मिथिलाक प्रति शासनक अवहेलनासँ उत्पन्न विपन्नताक कारणे होबयबला पलायनक प्रति चिन्ता व्यक्त करैत कहलनि जे ई बिहार एवं भारत सरकारक मिथिलाक उपेक्षाक देन अछि. तै आब ओ समय आबि गेल अछि जे हमरा लोकनिके अपना भाग्यक विधाता स्वयं बनय पडत.
मिथिलामे एखनो संसाधनक कमी नहि अछि. अजस्त्र जलश्रोत, उर्वर माटि एवं मैथिल युवावर्गक प्रतिभा ओ मेहनतिक सदुपयोक क' लेलासँ मिथिला भारतक सभ प्रान्तमे अग्रसर भ' सकैत अछि. संगहि संस्थाक उद्देश्य मिथिलामे प्रतिभाक विकास हेतु सेमिनारक आयोजन करब, अप्रवासी मैथिलकें मिथिलाक मूलधारा सँ जोडब आ संस्थाक माध्यम सँ व्यवसायिक प्रशिक्षणसँ आत्मनिर्भर बनयबाक हेतु कार्यक्रम चलयबाक घोषणा सभाक समक्ष कयलनि. प्रमुख अतिथि महेश्वर मिश्र एहि अभियानमे अपन सहयोगक वचन देलनि. सदरे आलम गौहर, विनय विश्वबन्धु एवं प्रो० कृष्णकुमार झा 'अन्वेषक' अपन काव्यपाठसँ श्रोताकें आह्लादित कयलनि. मञ्च सञ्चालन प्रो० कृष्णकुमार झा 'अन्वेषक' कयलनि. (Report: मिथिमीडिया ब्यूरो)


text:
पटना। उपमुख्यमंत्री सुशील कुमार मोदी कहला अछि जे निर्माण क्षेत्र मे प्रगति क कारण बिहार क विकास दर उच्च स्तर पर बनल अछि। उपमुख्यमंत्री कहला जे केंद्रीय सांख्यिकीय संगठन क आंकडा क अनुसार बिहार क आर्थिक विकास क दर उच्च स्तर पर बनल अछि। बीतल पांच वर्ष स विकास क औसत दर 11 प्रतिशत क आसपास बनल अछि जेकर कारण निर्माण आ बुनियादी ढांचा क क्षेत्र मे निवेश अछि। योजनागत खर्च सेहो बढल अछि। ओ कहला जे सीमेंट, ईंट, गिट्टी आ छड़ क खपत राज्य मे बढल अछि, जे गहन निर्माण क्षेत्र क परिचायक अछि। 2005-6 मे सीमेंट बिक्री पर वाणिज्य कर स आय 119.32 करोड़ टका छल जे 2011-12 मे बढि कए 556.23 करोड पर पहुंच गेल अछि। मोदी कहला जे एहि वित्त वर्ष मे बिहार देश मे सबसे बेसी सीमेंट खपत केनिहार राज्य बनि गेल अछि। एहि प्रकार लोहा क छड़ क बिक्री स कर सेहो छह गुणा बढि कए 143.69 करोड़ भ चुकल अछि। ईट क बिक्री पर वाणिज्यकर विभाग कए 2011-12 मे 17 करोड आ गिट्टी क बिक्री स 9.29 करोड रुपये कर राजस्व प्राप्त भेल अछि। एकर अर्थ छी जे निर्माण कार्य मे लागि रहल एहि वस्तु क खपत सेहो बिहार मे बहुत बढल अछि। ओ कहला जे राज्य क सकल घरेलू उत्पाद मे कृषि क योगदान लेल बढोतरी लेल सेहो राज्य सरकार कई टा डेग उठा रहल अछि। 2011-12 क खरीफ मौसम क दौरान 2336 करोड टका किसान कए भुगतान कैल गेल। रबी क मौसम मे सेहो 15 लाख टन गेहूम कीनबाक लक्ष्य राखल गेल अछि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
आकृति:मुख्य लेख/जनवरी, २०१७
शिवपुरी नागार्जुन राष्ट्रिय निकुञ्जक स्थापना बि.सं. २०५८ (सन् २००२) सालमे कएल गेल अछि । ई निकुञ्ज नेपालक मध्य पहाडी क्षेत्र काठमाडौंक उत्तरी किनारमे अवस्थित अछि । एकर क्षेत्रफल १५९ वर्ग किलोमिटर अछि (शिवपुरी १४४ वर्ग किमी, नागार्जुन १५ वर्ग किमी) । ई निकुञ्ज काठमाडौं, नुवाकोट आ सिन्धुपाल्चोकक भूभाग ओकटने अछि । नेपालक मध्यपहाडी क्षेत्रमे अवस्थित पारिस्थितिकीय प्रणालीक प्रतिनिधित्व करैवाला एकमात्र राष्ट्रिय निकुञ्ज छी ।
सन् १९७६ मे जलाधार संरक्षण क्षेत्रक रुपमे शिवपुरी जलाधार संरक्षण वोर्डद्वारा संरक्षण सुरु भेल आ सन् १९७८ मे शिवपुरी संरक्षित जलाधार क्षेत्र कायम भेल पाबल जाइत अछि । (पूरा लेख...)


text:
मुंगेर। मुंगेर जिला क एकटा विशेष अदालत राज्य क बहुचर्चित टांटी नरसंहार क मामला मे सोमदिन सात गोटे कए सश्रम आजीवन कारावास क सजा सुनेलक। विशेष न्यायालय क न्यायाधीश सुरेश चन्द्र श्रीवास्तव सजा क बिंदु पर सुनवाई करैत नामजद अभियुक्त कृष्णनंदन सिंह, श्यामनंदन सिंह, अरूण सिंह, मृत्युंजय सिह, उदयशंकर सिंह, दिवाकर सिंह आ कन्हैया सिंह कए भारतीय दंड विधान क धारा 302 क तहत इ सजा सुनेलथि अछि।
सजा सुनेलाक बाद दोषी सब कए न्यायिक हिरासत मे जेल पठा देल गेल। एकर अलावा अदालत सभी गोटे पर दस-दस हजार टकाक अर्थदंड क सजा सेहो सुनेलक अछि। एहि स पूर्व विशेष न्यायालय पांच अक्टूबर कए एहि मामला क सुनवाई क दौरान बिहार क पूर्व मंत्री संजय सिंह समेत आठ गोटे कए दोषी करार देने छल।
दोषी करार भेलाक बाद पूर्व मंत्री संजय सिंह क हृदयाघात स न्यायालय परिसर मे मौत भ गेल छल। एहि मामलाक एकटा अन्य अभियुक्त आ पूर्व सांसद राजो सिंह क वर्ष 2005 मे हत्या भ चुकल अछि।
टांटी नरसंहार मे सात गोटे कए आजीवन कारावास
मुंगेर। मुंगेर जिला क एकटा विशेष अदालत राज्य क बहुचर्चित टांटी नरसंहार क मामला मे सोमदिन सात गोटे कए सश्रम आजीवन कारावास क सजा सुनेलक। विशेष न्यायालय क न्यायाधीश सुरेश चन्द्र श्रीवास्तव सजा क बिंदु पर सुनवाई करैत नामजद अभियुक्त कृष्णनंदन सिंह, श्यामनंदन सिंह, अरूण सिंह, मृत्युंजय सिह, उदयशंकर सिंह, दिवाकर सिंह आ कन्हैया सिंह कए भारतीय दंड विधान क धारा 302 क तहत इ सजा सुनेलथि अछि।


text:
Friday, October 18, 2013
(53) न्याय चाही
न्याय चाही
झुनाएल धान जकाँ पचासी बरखक शंभु काकाकेँ ओछाइन छौड़ैसँ पहिने मनमे उठलनि जे आब तँ चल-चलाैए छी से नै तँ जिनगीक अपन हिसाब-किताब दइए दियनि, सएह नीक। नै तँ शासनक कोन बिसवास केकरो दोख गारा मढ़ि सजा केकरो भेटै छै। मुदा सोझहामे एते तँ जरूर हएत जे अपन बात अपने रखि सकै छी। तैपर जौं नै मानत तँ हमहूँ नै मानबै। लड़ि मरी आकि सड़ि; शेषे कथी बँचल अछि। जहिना नम्हर काजमे समैओ अधिक लगैए आ छोट काजमे थोर मुदा काज तँ दुनू कहबैए। कियो काहू मगन कियो काहू मगन, मगन तँ सभ अछिए। गंभीर प्रश्नमे ओझराएल शंभु काका, तँए मन-चित्त-देह एकबट्ट भेल रहनि।
पत्नी कुमुदनीक मनमे उठलनि जे भरिसक सुतले तँ ने रहि जेता। लगमे पहुँच छाती डोलबैत पुछलकनि-
“अखनि धरि किए बिछान पकड़ने छी?”
पत्नीक स्वरलहरीमे लहराइत शंभु काका हलसि बजला-
“अखनि धरि यएह बुझै छेलौं जे अपने केलहाक भागी कियो बनैए, मुदा...?”
बजैत शंभु काका ओछाइनपरसँ उठि जहिना उगैत सुरूजक दर्शन लोक दुनू हाथ जोड़ि प्रणाम करैत करैए तहिना दुनू हाथ जोड़ि पत्नी-कुमुदनीक आगूमे ठाढ़ होइत दोहरा कऽ बजला-
“माफी मंगै छी। गल्ती भेल अछि मुदा दोसराक गल्ती ऊपर मढ़ल गेल अछि।”
अकचकाइत कुमुदनी, बिनु किछु सोचनहि बाजि उठली-
“से की, से की, एना किए भोरे-भोर पाप चढ़बै छी।”
“पाप नै चढ़बै छी जिनगीक जे घटल-घटना अछि, तइ निमित्ते मांगि रहल छी।”
“जखनि एते कहबे केलौं तखनि किए ने मनो पाड़ि देब। अहाँ तँ बुझिते छिऐ जे बसिआ भात खेनिहारि बिसराह होइए मुदा रतुका उगड़ल अन्न फेकि देब नीक हएत।”
पतालसँ अबैत बलुआएल पानि जहिना छन-छनाइत पवित्र भऽ अबैए तहिना कुमुदनीक विचार सुनि प्रोफेसर शंभु काकाकेँ भेलनि, बजला-
“अपना दुनू गोटेक एक जिनगी ऐ धरतीपर रहल अछि। आकि नै?”
“हँ से तँ रहले अछि। तँए ने अर्द्धांगिनी छी।”
“हमर देहक अर्द्धांगिनी छी आकि जिनगीक?”
“ई बात अहाँ बुझेलौं कहिया जे पुछै छी।”
पत्नीक प्रश्न सुनि प्रोफेसर शंभु काका सकदम भऽ गेला। मुदा लगले मनमे उठलनि जे टटको घटना बसिआ जाइ छै आ बसियो घटना टटका भऽ जाइ छै। ई िनर्भर करैए कारीगरपर। जेहेन कारीगर रहत तेहेन टटकाकेँ बसिआ आ बसिआकेँ टटका बनबैत रहत। खएर जे होउ। पत्नीकेँ पुछलखिन-
“अपना दुनू गोटे एकठाम केना भेलिऐ?”
“एना अरथा-अरथा किए पुछै छी। जे कहैक अछि से सोझ डारिए कहू। एना जे हरसीकार दीरघीकार लगा-लगा बजै छी से नै बाजू। जेकरा नीक बुझबै तेकरा नीक कहब आ जेकरा अधला बुझबै तेकरा अधला कहब। अहाँ लग जे कनी दबो-उनार भऽ जाएत तँ हारि मानि लेब। सएह ने हएत आकि छाउर-गोबर जकाँ छिट्टामे उठा बाध दऽ आएब।”
जहिना पोखरिक पवित्र जलमे स्नान कऽ पूजाक मूर्ति गढ़ि मंत्र पढ़ैत दान कएल जाइत तहिना शंभु काका बड़बड़ाए लगला-
“जखनि हम चौबीस बरखक रही तखनि अहाँ चौदह बरखक छेलौं। दस बरखक अन्तर। आइ धरि कहाँ केतौ देखि पेलौं जे पुरुष-नारीक बीच उमरोक विभाजन भेल। जौं से नै तँ...? जौं एको औरूदे दुनू गोटे जीब तैयो तँ अहाँ दस बरख विधवे बनि रहब। ऐ विधवाक सर्जक के? समाजमे कलंकक मोटरी देनिहार के? की ई बात झूठ जे जइ घरमे जेते कम वस्तु रहै छै आगि लगलापर ओतबे कम जरै छै मुदा जइ घरमे अधिक वस्तु रहै छै, आगि लगलापर जरबो बेसी करै छै। पचास बरखक तपल-तपाएल जिनगीक अन्त केना हएत।”
दुनू हाथ जोड़ि पत्नीसँ माफी मंगलनि। मुदा जहिना बच्चाकेँ नव दाँत रहने अधिक-सँ-अधिक काज लिअए चाहैत, नव औजार हाथमे एने अधिक-सँ-अधिक काजो आ अधिक-सँ-अधिक समेओ संग मिलि बितबए चाहैत तहिना कुमुदनीक सिनेह आरो जगलनि। बजली-
“माँफी-ताँफी नै मानब? पति छी तँए पुछै छी। एहन गल्ती भेल किए, से जाबे नै कहब ताबे किछु ने मानब।”
पत्नीक प्रश्न सुनि शंभु काका स्तब्ध भऽ गेला। मन कछमछाए लगलनि। सत् बड़ कटु होइत अछि। मुदा जौं पत्नीओ लग सत्यक उद्घाटन नै कऽ सकब तँ दुनियाँमे दोसरठाम कइए केतए सकै छी। शम्भुकाका साँप-छुछुनरिक स्थितिमे पड़ि गेला। एहेन कोनो विचार मनमे उठबे ने करनि जइसँ मन मानि लइतनि जे ऐसँ पत्नी मानि जेती। अल्ल-बल्ल किछु बच्चाकेँ कहल जाइ छै, एक तँ सिआन कि जे सिआनोक अगिला खाड़ीमे पहुँचल छथि दोसर अर्द्धांगिनी सेहो छथि। कोनो विचारकेँ बलजोरी थोपि नै सकै छियनि, जौं थोपिओ देबनि तँ मानिए लेती सेहो नै कहल जा सकैए। जेते दबाब दऽ कऽ बजैक अधिकार हमरा अछि तेते तँ हुनको छन्हिए। जौं किछु नै कहबनि तखनि तँ आरो स्थिति बिगड़ि जाएत। जहिना हुनका मनमे गंेठी जकाँ जनमगाँठ पड़ि जेतनि तहिना तँ अपनो मन नहियेँ बँचत। जौं से नै बँचत तँ आँखि उठा देखि केना पेबनि। जौं से नै देखि पाएब तँ पति कथीक। सिरिफ रंगे-रभसटा तँ पत्नीक सम्बन्ध नै छी। जौं ओतबे मानि बुझबनि तँ पति-पत्नीक सम्बन्ध बूझब थोड़े हएत। पति-पत्नीक सम्बन्ध तँ ओ छी, जहिना जनकक एक हाथ हवन-कुंडमे आ दोसर पत्नीक करेजपर रहै छेलनि, मुदा जहिना नव जीवनक दिशा विपतिक अंतिम अवस्थामे भेटैए तहिना शंभुओकाकाकेँ भेटलनि। थालमे गड़ल मोती जहिना जहुरी हाथमे देखिते नयन कमलनयन बनि जाइत तहिना कक्कोक नजरिकेँ भेलनि। मन मुस्कीएलनि। पतिक मुस्की देखि कुमुदनी मने-मन नमन केलकनि। जिज्ञासु छात्र जकाँ पत्नीक जिज्ञासु नजरिकेँ देखि प्रोफेसर शंभु कहलखिन-
“देखू, प्रश्न एकेटा नै घनेरो अछि, जौं एक-एक प्रश्नक उत्तरो दिअए लगब तँ प्रश्ने छूटि जाएत। जौं प्रश्ने छूटि जाएत तखनि उत्तरे केना देब। किछु नै, बुढ़िया फूसि।”
पतिक विचार सुनि कुमुदनी अधखिल्लू कुमुदनी जकाँ जइ अवस्थामे भौंरा फरिच्छ तँ देखैत मुदा अधखिल्लू कपाटसँ निकलि नै पबैत तहिना कुमुदिनी असमंजसमे पड़ि गेली।
पत्नीकेँ असमंजसमे पड़ैत देरी प्रोफेसर शंभुक मनमे उठलनि जे जहिना माटिक ढेपा, गोला, चेका जोड़ि-जोड़ि पैघसँ पैघ बान्ह बान्हल जाइए तहिना जौं बान्हि दियनि तँ जरूर ठमकि जेती। मुदा मन नै मानलकनि। पत्नीक बातमे तँ अखनि धरि ओझराएल रहलौं। जरूर माए-बापक काज मानल जाएत। मुदा, की हमरे टा परिवारमे एना भेल आकि दोसरो-तेसरो परिवारमे? जौं एक समाज नै, एक गाम नै अनेक समाज आ अनेक गाममे होइत अछि तँ जरूर दोषक जड़ि केतौ अन्तए छै। अन्तए केतए छै से कहि देबनि, मानती तँ मानती नै तँ आगू कहबनि नेति-नेति।
जहिना उगैत गुज्जर, उगैत कलशकेँ कहैत जे दुनू गोटे संगे-संग रहि दुनियाँ देखब। तहिना प्रोफेसर शंभु पत्नीकेँ कहलखिन-
“सुनू, सभ बात सबहक नजरिपर सदिकाल नै रहै छै, भऽ सकैए जे जे बात दस-बीस बरख पहिने कहि देबाक चाहै छल, से नै कहलौं। अपनो धियानमे नै रहल। जहिना असगरे धान तौलिनिहार गनि-गनि तौलबो करत आ उठि-उठि लिखबो करत तँ गिनती-गिनतीमे झगड़ा हेबे करैत, जे जोरगर रहैत ओ मन रहैत जे अब्बल रहैत ओ हरा जाइत। तहिना ने अपनो दुनू गोटेक बीच अछि।”
“दुनू गोटे” सुनि कुमुदनी कछमछेली। पाछू उनटि-उनटि देखए लगली। प्रोफेसर शंभु बूझि गेला जे शिकारीक वाण सटीक बैसल। जहिना बाल-बोधक उनटा-पुनटा काज देख सिआनकेँ हँसी-लगैत तहिना प्रोफेसर शंभुकेँ हँसी लगलनि। मुदा लगले मनमे उठलनि जे अपनो पछिला कएल काज मन पड़ने तँ से होइए। एकाएक मुँह बन्न भऽ गेलनि। आने-आन पुरुख जकाँ अपन पुरुषत्व देखबैत प्रोफेसर शंभु बजला-
“आइ धरि, अखनि धरि कहियो हमरा मुहसँ फुटल जे हम न्यायालयसँ दण्डित भेल जिनगी जीब रहल छी। कियो एको दिन पुछाड़िओ करए आएल जे केना जीबै छी। समाजमे जाधरि बूढ़-बुढ़ानुसक पूछ नै हएत, ताधरि समाजक पछिला पीढ़ी नागरि पकड़ि वैतरणी पार केना हएत। हँ ई जरूर जे साँपकेँ डोरी नै कही, मुदा विचार तँ हेबाके चाही।”
घरमे चौंकल बर्तनक ढनमनी जकाँ कुमुदनी ढनमनाइत बजली-
“जखनि अहाँ दुनियाँक नजरिमे दण्डित छी तखनि...?”
पत्नीक चिन्तासँ चिन्तित भऽ प्रोफेसर शंभु कहलखिन-
“अखनि धरि तँ छिपेने रहलौं जे अपन दोख अहाँकेँ किए दी।”
पतिक बेथासँ बेथित भऽ कुमुदनी बजली-
“कनी फरिच्छा कऽ कहू?”
प्रोफेसर शंभु कहलकनि-
“सेवा-िनवृत्त होइसँ छह मास पहिने प्रिंसिपल बनाैल गेलौं। कौलेजक भार बढ़ल। परीक्षा विभाग सेहो छै। सुननहि हेबे जे केते हो-हल्ला भेल। मामला न्यायालय चलि गेल। गोल-माल जरूर भेल रहए, जानकारीमे नै रहए। मुदा तैयो जवाबदेहक रूपमे फॅसलौं।”
कुमुदनी पुछलखिन-
“अहाँक किछु दोष नै रहए?”
प्रोफेसर शंभु कहलकनि-
“एकदम नै।”
कुमुदनी पुछलखिन-
“फैसला केना भेल?”
प्रोफेसर शंभु कहलखिन-
“सेवा िनवृत्त लग देखि न्यायालय दोषी बना छोड़ि देलक।”
कुमुदनी पुछलखिन-
“आ हुनका सभकेँ?”
प्रोफेसर शंभु कहलखिन-
“कमो दोखबला बेसी सजा पौलक आ बेसीओ दोखबला कम सजा पौलक।”
तैपर कुमुदनी पुछलखिन-
“एना किए भेल?”
प्रोफेसर शंभु कहलखिन-
“जौं पहिने बुझितौं तँ ऐ भीर जेबो ने करितौं मुदा से नै भेल। जाधरि लिखित-मौखिक रूपमे बेवस्था चलत ताधरि अहिना हएत।”
Subscribe to: Post Comments (Atom)


text:
बड्ड मोन प्रसन्न भेल
गाम मे आब' लागलै समान
साइकिल पर ,रिक्शा पर ,ट्रैक्टर-टराक पर
एक सँ एक आधुनिकता सँ जुड़ल
भैया ए0सी0 किनलखिन त' कूलर गाम भेज देलखिन
आ कक्का होंडा क' पतरकी चकमकिया जेनरेटर संग सूत' लागलखिन
त' मोटका हरियरका भोथमरा जेनरेटर के गाम भेज देलखिन
देखियौ ने मारि रहल बटोरन हेंडिल लिहूरि लिहूरि के
तहिना फलां बाबू कंप्यूटर खरीदला क' बाद
भेजि देलखिन ऊ टी0वी0 गाम
जे पाछू से उक्खरि जँका उठल रहै
आ टी0वी0 संग भी0सी0पी0 आ किछु बदनाम सी0डी0 सेहो आएल रहै
आ ई सी0डी0 घूम' लागलै दुआरिए दुआरि
तहिना बहुत रास फिल्म ,शब्द ,विचार आ स्टाईल सब आएल छलै गाम
सुस्ताबै लेल या फेर पिकनिक मनबै लेल
या फेर गाम भ' गेल छलै एकटा गहीर जमीन
जइ मे कचरा गिराएल जा सकै छैक
किछु कचरा जमीन मे किछु जमीनक नीचा
किछु मोन मे ,भाषा मे आ संस्कार मे
आ राम सरूप भाय कहलखिन जे
वौआ ई कचरा तहिया सँ आबि रहल छै
जहिया सँ गामक बगल मे शहर भ' गेलै
कचरा अनलोड करैत फलां बाबू के माथ पर
शांतिक निशान देखियौ
आ देखियौ भगवानक लीला
जे जइ कचरा छिटला क' लेल हुनका पर हेबाक चाही जुरमाना
तइ लेल ओ पुरस्कृत भ' रहल छथिन
'राजा बेटा' ,'सोना बेटा' सँ


text:
खुनिञा खेतपर पहुँचिते ने जानि अंकितक मन किए खराब होबऽ लागल. खेतपर एबासँ पहिने धरि तँ ठीके छल.
गाम घुमबाक क्रममे ओ बौआइत-बौआइत एहि ठाम पहुँचि गेल छल. दू दिन पहिने ओ गर्मी छुट्टीमे गाम आयल छल. आइ की ने की फु रेलै आ ककरो बिनु किछु कहने ओ एसगर गाम घुमबा लेल निकसि गेल.
ओमहर गामपर जखन साँझ धरि अंकित नञि पहुँचल तँ घरक लोकवेदकेँ
चिन्ता होबऽ लागल. ताकाहेरीक क्रममे क्यौ कहलनि जे किछु काल पहिने ओ अंकितकेँ खुनिञा खेत दिस जाइत देखने छला.
खुनिञा खेतक नाम सुनैत देरी अंकितक बाबी डेरा गेली. ओ तखनेसँ देवता-पितरसँ इनती मिनती करऽ लागल छली.
घरक लोक जखन खेतपर पहुँचला तँ देखै छथि जे अंकित ओहि ठाम अचेत पड़ल अछि. घरपर अनबाक बाद अंकितकेँ पहिने गामक डाक्टरसँ देखाओल गेल.
डाक्टरक कहब छल जे बेसी चिन्ता करबाक बात नञि अछि. किछु कालमे ओकरा होश आबि जेतै. रौदमे बौएबाक कारणेँ ओकर घुरमा लागि गेलै अछि.
दोसर दिस अंकितक बाबी कुलदेवताक घरमे धर्मराज बाबा लग पेटकु निञा देने छली. नञि जानि हुनका किए डाक्टरक बातपर विश्वास नञि भऽ रहल छलनि.
हुनका मनमे नाना प्रकारक बात घुमऽ लागल छलनि. हुनका पचास बरख पहिनेक घटना मन पड़ि रहल छलनि.
तहिया हुनकर द्विरागमन भेला पाँच बरख भेल छलनि. एक दिन हुनकर ससुर जगत झा कोनो भूमि विवादक कारणेँ विरोधी सभ पर बड़ तमसायल छला. घर आबि भाला लेबाक बाद ओ एसगरे खेत दिस बिदा भऽ गेल छला.
गामक लोक सेहो हुनका भगवती स्थानमे गोड़ लगैत देखेन छला. ओ आवेशमे भगवतीसँ कहि रहल छला- ‘हे माँ आइ की तँ जान लऽ कऽ ओहि ठामसँ आयब, नञि तँ अपन जान दऽ कऽ. आब सभ किछु अहीँक हाथमे अछि.’
जखन खेतपर पहुचला तँ गामक लोकवेद दुनू पक्षमे सुलह करा कहुना झमेला शान्त करबेने छला. शान्ति हेबाक बाद सभ क्यौ खेतपरसँ आबि गेला, मुदा जगत बाबू ओही ठाम मन शान्त करबा लेल बैसि गेला.
ओ निश्चिन्त छला. गुनधुन कऽ रहल छला जे भने शान्ति भ गेल. मारिपीटसँ कोनो समस्याक निदान होइ छै थोड़बे?
कादोसँ कहीँ कादो धोखरय?
ओमहर विरोधी पक्ष एखनो अपना मनक मैल नञि धो सकल छल. ओकरा मनमे प्रतिशोधक आगि जरिए रहल छलै. ओ जगत बाबूकेँ एसगर देखि अवसरक लाभ उठेलक आ सभक गेलाक बाद चुप्पे आयल आ पाछाँसँ हुनका पाँजरमे भाला मारि देलकनि.
जाबत जगत बाबू सम्हरथि भालाकेँ घुमा कऽ बाहर खीचि देलकनि आ एक्के बेर पेटक अँतरी बहरा गेलनि. घायल हेबाक बादो जगत बाबू भाला मारनिहारकेँ बहुत दूर धरि खेहारलनि, मुदा देहसँ शोणित बड़ बेसी बहार भऽ जेबाक कारणेँ ओ पकड़ि नञि सकला.
अर्रा कऽ खसला. कने काल हकमैत रहला. शोणितसँ धरती लाल होइत रहल. फेर हिम्मति केलनि आ अपन अँतरीकेँ समेटि पेटमे कोँचि गमछासँ बान्हि कहुना कऽ भगवती स्थान आबि गेला. भगवतीकेँ प्रणाम केलनि आ कहलनि ‘माँ पपियाहा सभ हमरापर पाछाँसँ आक्रमण केलकौ, मुदा हम एखन हारि नञि मानने छी.’
जगत बाबू बिदा भऽ गेला सुपौल बजारक पुलिस थाना. थानापर जाइत-जाइत ओ बेहोश भऽ खसि पड़ला. हास्पिटलमे भर्ती करेबाक उपरान्त हुनका किछु काल लेल चेतना एलनि.
एहि क्रममे ओ पुलिसक सोझाँमे बयान देलनि जे ‘जुगल कु मर हुकुम देलक आ बुच्चन कुमर मारलक’. अर्द्ध चेतनामे उन्टे बयान दऽ दम तोड़ि देलनि. असलीहतमे बुच्चन कुमर कहने छला आ जुगल कुमर हुनका भाला मारने छला.
अंकित केर बाबीकेँ ओहो दिन बड़ नीकसँ मोन छनि जहिया पुलिस गाममे आयल छल आ जुगल कुमरकेँ कोबरसँ पकड़ि कऽ लऽ गेल छल. बाबीकेँ आरो-आरो बहुत रास बात स्मरण भऽ रहल छलनि, कि तखने क्यौ आबि क ऽ जनतब देलकनि जे अंकितकेँ होश आबि गेलै अछि.
बाबी दौड़ली आ अंकितकेँ पँजिया रटऽ लगली जे किछु भऽ जायत आब ओ अपन एकमात्र कुलक दीपककेँ मिझाय नञि देती. ओ सप्पत दऽ रहल छली जे अंकित फेर कहियो खुनिञा खेतपर नञि जायत. आ अंकित सोचि रहल छल जे मात्र एक बीत भूमि लेल कोना लोक जान दऽ दैत अछि?
भूमि तँ पड़ले अछि. जाहि ठाम ओकर बाबाक खून भलै ओहि धरतीक कोन दोख? ओ तँ ककरोसँ लड़बा लेल नञि उताहुल भेल. लड़ल मनुक्ख आ नाम ओकर पड़ि गेलै खुनिञा खेत. दोख मनुक्ख केर स्वभावक आ आरोप धरतीपर.
की फल भेल झगड़ाक. ओकर बाबा मारल गेला आ विरोधी जहलमे पड़ल अछि. ओ भूमि कहबे लेल खेत अछि. पचास सालसँ ओहिपर खेती कहाँ भऽ रहल छै?
मनुक्खक मिथ्या अहंकार ओकरा दण्डित कऽ रहल छै. ओ परती पड़ल हकन्न कानि रहल अछि. अंकित मने मन निर्णय लऽ रहल छल ‘चाहे जे हो, ओ बाबीकेँ मनायत, विरोधी पक्षसँ बात करत, नवका पीढ़ीक मन जरूर बदलल हेतै....खेत चाहे जे जोतय आब धरतीकेँ बाँझ किन्नहुँ नञि रहऽ देत.’
कहानी-रोशन कुमार झा


text:
BBC के दिल्ली मे जेहि
Producer के तलाश अछि ओकरा लेल अहां मे न्यूज के संग-संग ऑडियो-वीडियो टेक्नॉलोजी के नॉलेज सेहो होबाक चाही.
ई एक तरह सं एहन रिपोर्टक काज अछि जकरा खुद रिपोर्ट जुटाबय...रेडियो लेल प्रोग्राम तैयार करय आओर वेबसाइट पर अपलोड करय पड़ैत अछि.
न्यूज के लेर हर वक्त...हर पल अहां के एक शहर सं दोसर शहर...एक ठाम सं दोसर ठाम यात्रा करय लेल तैयार रहय पड़त. पत्रकारिता के जॉब बड़ चैलेंजिंग होएत अछि. अगर अहा ई सभ रिस्क लय के जज्बा अछि तं तैयार भ जाउ.
BBC के कारण अहां के हिंदी आओर अंग्रेजी दूनु पर नीक पकड़ सेहो होबाक चाही.
अगर बीबीसी सं जुड़य चाहय छी तं देर नहि करि जल्दी सं अप्लाई करि दिऔ.
आवेदन के कवर लेटर
Kate Peters,
BBC News,
South Asia Bureau Editor के नाम सं होबाक चाही.
कवर लेटर के संग अपन रिज्यूमे bbcdelhihiring@gmail.com पर भेज दिऔ.
Last Date 15 March. 2015 अछि...एहि लेल जल्दी अपन रिज्यूमे पठा दिऔ.
अहां सभके हमर शुभकामना...


text:
पटना । राज्य सरकार मैथिली अकादमी क पुनर्गठन करि देलक अछि। हालांकि नीतीश सरकार क कार्यकाल पूरा हेबा मे किछु मास बाकी अछि तखन एकर पुनर्गठन कैल गेल अछि। कमला कांत झा कए मैथिली अकादमी क अध्यक्ष बनाउल गेल अछि। मैथिली अकादमी क कार्यसमिति आ सामान्य परिषद क सेहो पुनर्गठन कैल गेल अछि। आरएन कॉलेज मधुबनी क मैथिली विभाग क डा. विभूति आनंद, एएन कालेज पटना हिन्दी विभाग क रीडर डा.कलानाथ मिश्र आ पटना विवि मैथिली विभाग क अध्यक्ष डा. विरेन्द्र नारायण झा कए सामान्य परिषद क सदस्य बनाउल गेल अछि। ओतहि एमएलएसएम कॉलेज दरभंगा क मैथिली क अवकाश प्राप्त विभागाध्यक्ष डा. उमाकांत झा आ तिलका मांझी विवि भागलपुर मे रसायन विभाग क ज्योतिन्द्र चौधरी कए कार्य समिति क सदस्य मनोनीत कैल गेल अछि। ओना कार्यसमिति मे 8 पदेन आ 15 मनोनीत सदस्य होइत छथि। जखकि सामान्य परिषद मे 28 मनोनीत (कार्य समिति क 15 मनोनीत सहित) आ 21 पदेन सदस्य होइत अछि।
-
kamala kant jee k vishay me jani badd neek laagal
-
Maithili academi me KAMALAKANT babuk prawesh san academi ken nav gati bhetat,hum ehi prauash ken swagat karait chhee,regards,
shiv kumar jha tilloo
videha.co.in
Comments are closed.


text:
Air India me Bihar
बिहारक लोक के लेल एकटा नीक खबर अछि. एयर इंडिया के फ्लाइट मे बिहार सं जुड़ल फिल्म दिखायल जाएत. शुरू मे एयर इंडिया के न्यूयॉर्क आओर लॉस एंजेल्स के उड़ान मे बिहारक फिल्म दिखायल जाएत. एहि फिल्म मे बिहारक पर्यटक स्थल... कला-संस्कृति... गीत-नाद... खान-पान के बारे मे देश-विदेश केर लोक के जानकारी देल जाएत. एतबे नहिं एयर इंडिया के फ्लाइट मे मिथिला पेंटिंग के सेहो स्थान भेटत. एहि सं पहिने रेल के डिब्बा आओर स्टेशन पर मिथिला पेंटिंग लगाबय के फैसला सेहो भेल छल. उम्मीद कएल जा सकय अ जे एहि कदम सं बिहार मे पर्यटन के क्षेत्र मे किछ विकास होएत आओर दुनियाभर सं बेसि सं बेसि लोक अपना राज्य दिस रुख करताह. देश-विदेश के लोक सभ के एहि फिल्म सं बिहार केर बारे मे जानकारी त मिलबे करतन्हि ओ बिहार आबय लेल सेहो सोचताह. फिल्म मे बोधगया... राजगीर... नालंदा... वैशाली... पटना हरमंदिर साहेब... सोनपुर मेला... सीतामढ़ी जानकी जन्मस्थान मंदिर... मिथिला पेंटिंग... लिट्टी चोखा... खाजा मिठाई... मखान... मैथिली ... भोजपुरी गीतनाद के जगह मिलय के उम्मीद अछि. पर्यटन विभाग केर ओर सं बनय वाला ई फिल्म दिल्ली केर एकटा फिल्म निर्माण कंपनी बनाओत. असल मे ई बिहार सरकार पर्यटन विभाग के नहिं एयर इंडिया के पहल अछि. किछ समय पहिने एयर इंडिया सभ राज्य सं अपन-अपन राज्य केर पर्यटन स्थल के बढ़ावा लेल फिल्म बनाSक देबय लेल कहने छल. उम्मीद अछि जे ई फिल्म सितम्बर तक दS देल जाएत. फिल्म केर संग यात्री सभ के बिहारक पर्यटन स्थल आओर दोसर जानकारी सं संबंधित ब्रोशर सेहो देल जाएत. ई नीक गप्प अछि जे फिल्म दिखायल जाएत मुदा पर्यटक अएताह तS कि देखताह... केना देखताह... केना अएताह-जएताह. सरकार के सभस बेसि ध्यान सड़क... बिजली... पिएअ वाला पानि पर देबय के जरूरत अछि. फिल्म देखि कS बिहार अएला केर बाद कइटा पर्यटक बीचे रास्ता सं घुमि जाइत अछि... किएक तS कईठामक रोड चलय लाएक नहिं अछि. हुनकर कमर बिहारक रोड के झटका नहिं सहि पाबय छैनि. हुनका सभ के रहय लेल कोनो ढंगगर होटल नहिं अछि. होटल के कमी के सेहो पूरा करय के जरूरत अछि. लोक सभ के अपन मानसिकता सेहो बदलै पडतन्हि. कोनो विदेशी के देखय नहि छथिन्ह कि लगय छनि कोनो दोसर ग्रहक प्राणि आबि गेल अछि. आंखि फाड़ि-फाड़ि के दैखैत रहैत छथिन्ह. दोकानदार सभ हुनका सभ सं बेसि पाई वसूलय के कोशिश करय छथिन्ह. घोड़ा-गाड़ी वाला सभ सेहो विदेशी देखतन्हि अपन भाड़ा बढ़ा दैत छथिन्ह. सोना के अंडा देय वाला मुर्गा के हलाल करय चाहय छथिन्ह. ई नहिं सोचय छथिन्ह जे ठगाकS गेलाह के बाद ओ फेर नहिं अएताह आओऱ दोसरो के सेहो मना करि देताह. हुनका सभ के अपन परम्परा... रिवाज के अनुसार मेहमान भगवान के रूप होएत अछि... ई मानि स्वागत करिऔ. हुनकर एतेक आवभगत करिऔ जे ओ अपना घर जा फेर आबय केर सोचथिन्ह आ दोसरा लोक के सेहो आबय लेल प्रेरित करथिन्ह. ओ एहिठामक सुखद अनुभव के पत्र-पत्रिका में लिखथिन्ह... ब्लॉग पर लिखथिन्ह. बेसि सं बेसि लोक आएत... आओर जं बेसि लोक आएताह त पाई आएत... अहांक आमदनी बढ़त... आमदनी बढ़त तं जीवन स्तर सुधरत... सभ किछ सुधरत. त कहिऔ अतिथि देवो भव:


text:
कलकत्ता: मध्य कोलकाता स्थित ऐतिहासिक महाजाति सदन प्रेक्षागृह मे कोकिल मञ्च केर 24म वार्षिकोत्सवक अवसर पर मैथिली नाटक 'अलख निरंजन' केर मंचन भेल. अरविन्द अक्कू लिखित एहि नाटकक निर्देशन गंगा झा कयलनि. कार्यक्रमक आरम्भ विद्यापति कें स्मरण करैत गोसाओनिक गीत जय जय भैरवि सं भेल. गीत मंचक सुपरिचित कलाकार किरण झा, रंजीत कुमार झा ओ सचिव नबोनारायण मिश्र संगहि गओलनि. तत्पश्चात मैथिल उद्योगपति कामदेव झा, शिक्षाविद भोगेन्द्र झा ओ मंचक अध्यक्ष जीबेन्द्र मिश्र अपन बात रखलनि. विदित हो जे अगिला आयोजन कोकिल मञ्च केर रजत जयन्ती वर्ष पर होयत. ताहि हेतु उपस्थित वक्ता लोकनि बेस उत्साहित देखल गेलाह. रंगकर्मी किरण झा अपन वक्तव्य रखैत कहलनि जे मैथिली रंगमंच कें जिया क' रखबा हेतु कोकिल मञ्च सजग अछि. नबोनारायण मिश्र अपन बक्तव्य मे कहलनि जे कोकिल मञ्च एतेक वर्ष मे गंगा झा केर निर्देशन मे लगातार नाट्य मंचन करैत आबि रहल अछि आ एहि सं मैथिली रंगकर्म कें बहुत बेसी बल भेटल अछि. ओ कहलनि जे हम सभ आगुओ अपन लक्ष्य पर अग्रसर रहब. कोकिल मञ्च केर उपाध्यक्ष रहल नरेंद्र कुमार झा केर मृत्यु पर किछु क्षणक मौन राखि शोक प्रकट कयल गेल.
भोरहि सं होइत बरखा सं कार्यक्रम शुरू होमय मे विलम्ब भेल आ दर्शक गंगा झा केर चुटुक्का केर बेस आनंद नहि ल' सकल. ज्ञात हो जे गंगा झा केर मैथिली चुटकुल्ला कोकिल मञ्च केर कार्यक्रमक मुख्य आकर्षण रहैत अछि. हालांकि गंगा झा जे समय भेटलनि किछु चुटकुल्ला सुनओलनि. अंजना इस्सर ओ विजय इस्सर गीत संगीत प्रस्तुत कयलनि. होलीक गीत सेहो गाओल गेल जे दर्शक बहुत बेसी पसीन कयलक. समय विपरीत रहितहुं प्रेक्षागृह मे पर्याप्त दर्शक उपस्थित छलाह जे स्पष्ट संकेत अछि जे नाट्यप्रेमी केर कोनो कमी नहि अछि.
परदेश सं घुरि गाम आयल युवा केर आँखि मे ग्राम विकास केर सपना ओ सपना कें पूरा करबाक जद्दोजहद आ एकर संग किछु ग्रामीण केर कुटचालि आदि सभक समिश्रण देखल गेल अरविन्द अक्कू केर नाटक अलख निरंजन मे. निर्देशक गंगा झा स्वयं अलख निरंजन केर भूमिका मे रहैत छथि जे खुफिया अधिकारी रहैत अछि आ तांत्रिक भेख मे ग्रामीणक बीच रहैत अछि. तांत्रिक अंत धरि सस्पेंस बनौने रखबा मे सफल रहैत अछि. नाटकक पृष्टभूमि एकरा पहिल दृश्य सं दर्शक कें अपना सं जोड़ि लेइत अछि. नाटक केर संवाद आदि बेस चोटगर अछि आ अंतिम दृश्य धरि दर्शक कें अपना सं जोड़ने रखबा मे सफल अछि. गंगा झा केर निर्देशन मे नाटक आओर बेसी उभरि क' मंच पर आयल आ बेर बेर दर्शकक ताली प्रेक्षागृह मे गुंजैत रहल.
गंगा झा केर निर्देशन मे मंचित एहि नाटक मे गंगा सहित रंजीत कुमार झा, प्रकाश मिश्र, राजीव मिश्र, उग्रकांत मिश्र, आनंद किशोर ठाकुर, तारकेश्वर चौधरी, मिथिलेश मिश्र, राहुल कुमार झा, सुधा चन्द्र झा, संजय ठाकुर, सुश्री मानसी, श्रीमती माला विभिन्न भूमिका अदा कयलनि. नाट्य कलाकार लोकनि दर्शक पर अपन अभिनयक छाप छोड़बा मे सफल रहलाह. (Report: मिथिमीडिया ब्यूरो)


text:
राजविराज: संविधानसभामे मातृभाषा मैथिलीमे सप्पत लेनिहार तीन गोट सभासद विगत शनिदिन राजविराजमे मैथिली साहित्य परिषद् द्वारा सम्मानित भेलाह अछि. अन्तरराष्ट्रिय मातृभाषा दिवसकें मैथिली साहित्य परिषद्द्वारा सप्तरी क्षेत्र नम्बर 1 सँ निर्वाचित सभासद मानपुर चौधरी, 2 केर अशोक कुमार मण्डल अमर आ क्षेत्र नम्बर 3 केर उमेश कुमार यादवकें दोसल्ला आ मिथिलाक पागसँ सम्मानित कयल गेल.
हुनका लोकिन कें परिषद्क पूर्व अध्यक्षत्रय प्राध्यापक अमरकान्त झा, जनआनन्द मिश्र आ विष्णुकुमार मण्डल सम्मानित केलनि. सम्मानित सभासद लोकनि संघीयता मे मैथिली ओ मिथिला लेल अपन कर्त्तव्य आ ताहि हेतु कटिबद्धता जनओलनि. ओ लोकनि कहलनि जे आंदोलन केर खगता अछि. मिथिला क्षेत्रक प्रतिनिधि लोकनि कें एहि हेतु साकांक्ष रहे पडत. मैथिली साहित्य परिषद्क अध्यक्ष विवेकानन्द मिश्रक अध्यक्षतामे आयोजित कार्यक्रममे नेपाल शिक्षक युनियनक अध्यक्ष फुलेश्वरकुमार मण्डल, पूर्व प्राचार्य भोगेन्द्र झा, नेपाल सदभावना पार्टी गजेन्द्रवादीक अध्यक्ष विकासकुमार तिवारी, मैथिली महिला परिषद्क संस्थापक अध्यक्ष मीना ठाकुर, मैथिली जागरण मञ्चक अध्यक्ष आशिन मियाँ, कमला भन्साली, पत्रकार महासंघक सभासद् शिवनारायण साह, सहित अपन मन्तव्य रखलनि. स्वागत मन्तव्य परिषद्क कोषाअध्यक्ष शुभचन्द्र झा आ धन्यवाद मन्तव्य उपाध्यक्ष शतिसकुमार दत्त व्यक्त केलनि. (Report: मिथिमीडिया ब्यूरो)


text:
Bihar IIT me padhai 7 August se
बिहार मे नवका आईआईटी मे सात अगस्त सं पढ़ाई शुरू भs जाएत. बिहारक आईआईटी के उद्घाटन मानव संसाधन विकास मंत्री अर्जुन सिंह करताह. बिहारक लेल ई गर्वक गप्प अछि. जेहि के लेल बिहार सालक साल इंतजार कएलक ओ अगिला मास पूरा भs जाएत. ओना अखन आईआईटी कैम्पस नहि बनल अछि. ई कैम्पस बिहटा में करीब 300 एकड़ में बनत. काज चलि रहल अछि. अखन जे सात तारीख सं पढ़ाई शुरू होएत ओ पाटलीपुत्र पोलिटेक्निक में होएत. अर्जुन सिंह जी उद्घाटन करय लेल राजी भs गेलखिन्ह अ. उद्घाटन समारोह में मुख्यमंत्री नीतीश कुमार सेहो शामिल रहताह. ओ मुख्य अतिथिक रूप में समारोह के मान बढ़ौतिन्ह. उद्घाटन के लेल तैयारी जोर शोर सं चलि रहल अछि. बिहार आईआईटी के लेल एडमिशन भs चुकल अछि. सिर्फ पढ़ाई शुरू होबाक देरी छै. एहि बेर 120 सीट के लेल एडमिशन भेल अछि. एहि में 40 टा सीट मैकेनिकल... 40 टा इलेक्ट्रानिक आ 40 टा कम्प्यूटर इंजीनियरिंग के लेल अछि.
Subscribe to: Post Comments (Atom)


text:
> भेल स्मारिका विमोचन, जुटलाह कवि लोकनि
कलकत्ता: महानगरक उपनगरीय क्षेत्र रिषड़ा मे 15 अगस्त कें मिथिला नवचेतना समिति अपन छठम स्थापना दिवस मनओलक. एहि अवसर पर समिति दिस सं स्मारिकाक विमोचन सेहो भेल. संगहि कवि सम्मेलन केर आयोजन सेहो कएल जेल जाहि मे महानगरक कवि लोकनि भाग लेलनि.
गोसाओनिक गीत सं शुरू भेल कार्यक्रम केर उद्घाटन प्रसिद्ध समाजसेवी जुगल किशोर झा केलनि. पहिल सत्र मे गीत संगीतक संगहि विभिन्न विषयक विद्वान लोकनि अपन विचार रखलनि. प्रधान वक्ताक रूप मे वरिष्ठ साहित्यकार प्रफुल्ल कोलख्यान अपन वक्तव्य रखलनि त' समितिक अध्यक्ष शिवचन्द्र झा ओ अधिवक्ता ब्रजेश झा सेहो अपन बात रखलनि. एही सत्र मे साहित्यिक सामग्री सं परिपूर्ण स्मारिका केर विमोचन प्रफुल्ल कोलख्यान केलनि. संचालन रंजीत कुमार झा केलनि. दोसर सत्र मे काव्य गोष्ठीक आयोजित भेल जाहि मे बिनय भूषण, नबोनारायण मिश्र, राजीव रंजन मिश्र, उमाकांत झा बक्शी, भास्कर झा, चन्दन कुमार झा, मिथिलेश कुमार झा, विजय इस्सर, कामेश्वर झा कमल, अनमोल झा, अजय तिरहुतिया, आमोद कुमार झा, रंजीत कुमार झा ओ रूपेश त्योंथ अपन कविता पढलनि. सत्र केर संचालन प्रसिद्ध नाट्य निर्देशक गंगा झा केलनि. समस्त कार्यक्रम मे अरुण सिंह सहित समितिक सदस्य लोकनि बेस तत्पर देखल गेलाह.
(Report: मिथिमीडिया ब्यूरो)


text:
दिल्ली मे धरना
अंतर्राष्ट्रीय मैथिली परिषद आओर मिथिला राज्य संघर्ष समिति के ओर सं दिल्ली के जंतर-मंतर पर अलग मिथिला राज्य के लेल धरना देल गेल. धऱना मे मैथिली सभ के संग बीजेपी के पूर्व नेता गोविंदाचार्य सेहो शामिल भेलाह आओर अलग राज्य के समर्थन कएलखिन्ह. अंतर्राष्ट्रीय मैथिली परिषद के प्रवक्ता धनाकर ठाकुर जीक कहनाय छलन्हि जे मिथिलांचलक विकास बिना अलग राज्य के बनले संभव नहि अछि. आओर फेर अलग राज्य के मांग दोसर राज्य के देखैत नहि कएल गेल अछि. मिथिला राज्य के मांग करीब एक सय साल पहिने सं भs रहल अछि. आजादी के बाद सेहो अलग राज्य के मांग होएत रहल. मुदा नेता आओर पार्टी सभ के उदासीनता के कारण एकरा पर ध्यान नहि देल गेल. मिथिला राज्य राजनीति के शिकार बनि गेल.
इलाका के विकास नहि होए के कारण लोक सभ के कमाय-खाय लेल बाहर जाए पड़य छनि. इलाका सं लोक के पलायन भs रहल अछि. बाढ़ि आओर सूखा के समाधान नहि भs पाबि रहल अछि. उद्योग-धंधा चौपट अछि. इंफ्रास्ट्रक्चर पर ध्यान नहि देल जा रहल अछि. एहि कारण मिथिला इलाका दिन पर दिन पिछड़ल जा रहल अछि देश के दोसर इलाका के तुलना मे. पढ़ाई लिखाई से नहि भs रहल अछि. उच्च शिक्षा के लेल लोक के राज्य से बाहर जाए पड़य छनि.
धरना मे खूब भीड़ जुटल. लोक सभ के कहनाय छलनि जे बस आखिरी चोट देबय के जरूरत अछि. एह बेर राज्य नहि बनल त फेर कहिआ बनत तकर ठेकान नहि. ई देश के 5 करोड़ सं बेसि मैथिल लोक के मांग अछि. धरना के डॉ के. एन. झा जी सेहो संबोधित कएखिन्ह. आखिर मे राष्ट्रपति आओर प्रधानमंत्री के ज्ञापन सेहो सौंपल गेल.
हमर ईमेल:-hellomithilaa@gmail.com
Subscribe to: Post Comments (Atom)


text:
> 'मिनाप सांस्कृतिक धरोहर'
जनकपुर. जनकपुरक राम चौक पर मिथिला नाट्य कला परिषद् (मिनाप) केर नाट्यगृह केर निर्माण कार्य चलि रहल अछि. मिनाप केर प्रांगण मे भेल एक बैसार मे राजनीति दलक प्रतिनिधि लोकनि प्रतिबद्धता व्यक्त कयलनि. ओ लोकनि कहलनि जे मिनाप जनकपुर केर सांस्कृतिक धरोहर अछि, एकरा संरक्षण लेल सभ कें तैयार रहय पडत. राजनीतिक दलक प्रतिनिधि सभ छोट मोट विरोध सँ नाटक घरक निर्माण नहि रोकबाक मिनापक सदस्य सभ कें सलाह देलनि. मिथिला नाट्यकला परिषदक अध्यक्ष सुनिल मल्लिकक सभापतित्व मे भेल बैसार (सोमदिन, 3 सितम्बर) मे नेकपा एमालेक वरिष्ठ नेता शीतल झा, तराइ मधेश लोकतान्त्रिक पार्टी धनुषाक सहसंयोजक परमेश्वर साह, सद्भावना पार्टी धनुषाक उपाध्यक्ष डा. रामचन्द्र चौधरी, नेकपा माओवादीक वरिष्ठ नेता रोशन जनकपुरी, राष्ट्रीय जनशक्ति पार्टी धनुषाक अध्यक्ष वीरेन्द्र लाल कर्ण, नेपाली काँग्रेस जनकपुर नगर समितिक सभापति धीरेन्द्र मोहन झा, राष्ट्रीय प्रजातन्त्र पार्टीक उपाध्यक्ष देवनन्दन गोइत, नेकपा माले समाजवादीक कौशलेन्द्र मिश्र, राष्ट्रिय मधेश समाजवादी पार्टीक सुमनकान्त ठाकुर, जनकपुर नगरपालिकाक पूर्व उपमेयर किशोरी साह, मिनापक सलाहकार प्रमोद चौधरी, रामानन्द युवा क्लवक नवीन कुमार मिश्र, मिथिला डटकमक सम्पादक सुजीत कुमार झा, पत्रकार कैलास दास, कान्तिपुरक समाचारदाता श्याम सुन्दर शशि, वानक केन्द्रीय उपाध्यक्ष राजेश कुमार कर्ण, युवा नेपालक अध्यक्ष सरोज कुमार मिश्र, गणेश युवा कमिटीक पूर्व अध्यक्ष सुरेन्द्र कुमार भण्डारी सहित अन्यान्य लोकनि अपन विचार व्यक्त कयलनि.
(Report/Photo: सुजीत कुमार झा)


text:
दरभंगा। केंद्र प्रायोजित योजना क निगरानी लेल गठित जिला सतर्कता सह निगरानी समिति क बैसार मे पहिल बेर दरभंगा जिलाक तीनू सांसद उपस्थित भेलाह। विकास भवन क सभागार मे भेल एहि बैसार मे ओना सबटा विधायक मौजूद नहि छलाह, जाहि स पता चलैत अछि जे एखनो जनप्रतिनिधि मे क्षेत्रक विकास लेल ओ गंभीरता नहि आयल अछि जेकर कल्पना लोकतंत्र मे कैल जाइत अछि। बैसार क अध्यक्षता करैत दरभंगाक सांसद कीर्ति आजाद योजना क कार्यान्वयन मे पारदर्शिता पर जोर देलथि आ निर्धारित समय सीमा क भीतर योजना कए पूरा करबाक आवश्यकता जतौलथि। सांसद हुक्मदेव नारायण यादव कहला जे केंद्र प्रायोजित योजना कए जमीन पर उतारबा लेल सम्यक प्रयास क जरूरत अछि। ओतहि सांसद महेश्वर हजारी कहला जे ग्रामीण विकास स जुडल योजना पर विकास क बुनियाद टिकल अछि। बैसार मे दरभंगाक नगर विधायक संजय सरावगी शहरी क्षेत्र मे जलापूर्ति आ ग्रामीण क्षेत्र मे चापाकल लगेबा मे भ रहल देरी पर चिंता प्रकट केलथि। बहादुरपुर क विधायक मदन सहनी प्रधानमंत्री ग्राम सड़क योजना क तहत बनि रहल सड़क क निर्माण गाम तक भेला पर चिंता प्रकट केलथि। बैसार मे जाले क विधायक विजय कुमार मिश्र, केवटी क विधायक अशोक कुमार यादव, बेनीपुर क विधायक गोपालजी ठाकुर आ कुशेश्वरस्थान क विधायक शशिभूषण हजारी सेहो अपन-अपन क्षेत्र क समस्या दिस ध्यान दियौलथि। एहि स पूर्व पिछला बैसार मे लेल गेल निर्णय क अनुपालन क समीक्षा कैल गेल आ कईटा निर्देश देल गेल। प्रभारी डीएम सह एडीएम दिनेश कुमार सदस्य सब कए अनुपालन क जानकारी देलथि। एहि बैसार मे पथ निर्माण विभाग, ग्रामीण कार्य विभाग, लोक स्वास्थ्य अभियंत्रण विभाग सहित केंद्रीय योजना कए क्रियान्वित करनिहार एजेंसी क कार्यपालक अभियंता मौजूद छलाह।
मुख्य पृष्ठ समाचार पहिल बेर जुटलाह तीनू सांसद, केलथि योजना सबहक समीक्षा


text:
शेख जाइद भव्य मस्जिद
शेख जाइद भव्य मस्जिद (अरबी: جامع الشيخ زايد الكبير), संयुक्त अरब इमिरेट्सक राजधानी शहर अबु धाबीमे स्थित अछि[१] आ देशमे उपासनाक लेल प्रमुख साइट मानैत अछि । मस्जिदक डिजाइन यूसुफ अब्देलकी नामक एक सिरियन वास्तुकार द्वारा कएल गेल अछि ।[२]
परियोजना संयुक्त अरब इमिरेट्स (यूएई) मे , इस्लामी संसारक सांस्कृतिक विविधताक वास्तुकला आ कलाक ऐतिहासिक आ आधुनिक मूल्यसभसंग एकजुट करै चाहैत शेख जायद बिन सुल्तान अल नाहयानक शुभ अध्यक्षतामे शुरू केने छल ।[३] मस्जिद १९९६ सँ २००७ तक निर्माण कएल गेल छल । ई संयुक्त अरब इमिरेट्सक सबसँ पैग मस्जिद छी । मस्जिद परिसर लगभग १२ हेक्टरक क्षेत्रफलमे फैलल अछि । पूर्वोत्तर धरहरामे स्थित पुस्तकालयमे इस्लामिक विषयसंग सम्बन्धी प्राचीनकालिन पुस्तकसभ राखने अछि । २०० वर्ष अगा देखिल कुछ दुर्लभ कला आ सिक्कासभ सेहो राखने अछि । ईदक समयमे ई ४१,००० सँ बसी व्यक्तिसभ द्वारा एकै समयमे भ्रमण करै सकैत अछि ।[१] इस्लामिक संसार आ संयुक्त अरब इमिरेट्सक विविधताक प्रतिबिम्बमे , अरबी, अंग्रेजी, फ्रान्सेली, इटालियन, स्पेनिश, जर्मनी आ कोरियाली भाषासभमे समावेश कएल व्यापक सामग्रीसभ समावेश अछि । दुई वर्षक दौडानमे एहि शहरके ट्रिपएड्भाइसर द्वारा विश्वक दोसर मनपरल ठाँउ कहै चिन्ह लगाने छल ।[४]
विषय सूचीसभ
डिजाइन[सम्पादन करी]
शेख जाइद भव्य मस्जिदक डिजाइन आ निर्माण "एकताबद्ध" रूपमे बहुत देशसभ भारत, इटाली, जर्मनी, मिश्र, टर्की मोरक्को, पाकिस्तान, मलेशिया, ईरान, चीन, बेलायत, न्युजिल्यान्ड, गणतन्त्र म्यासेडोनिया आ संयुक्त अरब इमिरेट्स क कारीगरसभ आ सामग्रिसभक उपयोग करै राखने अछि । ३,००० सँ बढी कार्यकर्ता आ ३८ प्रसिद्ध करार कम्पनीसभसँ मस्जिदक निर्माणमे भाग लेने छल । सिङ्गमरमर ढुङ्गा, सुन, रत्न, क्रिस्टल सहित लाम्बा समय सम्म चलने प्राकृतिक सामाग्रीसभ एकर अधिकांश डिजाइन आ निर्माणक लेल चुनिएल छल । सिरेमिक एस ई इटालियन कम्पनी इम्प्रेगिलो द्वारा बनाएल अछि ।
आयाम आ तथ्याङ्क[सम्पादन करी]
मस्जिद ४०,००० सँ बेसी उपासकसभके समायोजन करै सकैत पर्याप्त क्षमता अछि, जबकि मुख्य प्रार्थना हलमे ७,००० सँ बेसी अटावैत अछि । दुई छोट प्रार्थना हलमे प्रत्येक कक्षमे १५०० क क्षमताक रहल अछी । जहिमध्ये एक कक्ष स्त्रीक प्रार्थनाक लेल अछि ।[१]
प्रमुख वास्तु विशेषता[सम्पादन करी]
शेख जाइद भव्य मस्जिद सँग बहुत विशेष आ अद्वितीय तत्वसभ अछि: मुख्य प्रार्थना कक्षक गलैँचा, ईरानक गलैँचा कम्पनी द्वारा बनाईएल संसारक सबसँ पैग गलैँचा आ ईरानी कलाकार अली खालीकि द्वारा डिजाइन केने मानैत अछि । ई गलैँचा ५,६२७ मी२ (६०,५७० वर्ग फिट) क आकारमे अछि, लगभग १,२००-१,३०० गलैँचासभ जोड बनाने छल ।
सन्दर्भ सामग्रीसभ[सम्पादन करी]
- ↑ १.० १.१ १.२ "अबु धाबीमा शेख जाइद मस्जिद", www.szgmc.ae।
- ↑ "यूसुफ अब्देलकी | आर्कीयात्रा", www.architravel.com, अभिगमन तिथि ५ नोभेम्बर २०१७।
- ↑ "शेख जाइद मस्जिद, अबु धाबी", संसारको आश्चर्य।
- ↑ द राष्ट्रिय दैनिक संवाददाता (२७ मई २०१७), "शेख जाइद मस्जिद विश्वक दोसर मनपरल स्थानमे परै सफल | द राष्ट्रिय दैनिक", अभिगमन तिथि २८ मई २०१७।
बाह्य जडीसभ[सम्पादन करी]
- शेख जाइद भव्य मस्जिदको आधिकारिक वेबसाइट
- शेख जाइद भव्य मस्जिद
- अबु धाबी पर्यटन प्राधिकरणको आधिकारिक वेबसाइट
- शेख जाइद भव्य मस्जिदको सुन्दरता


text:
फर्जी आईएएस अधिकारी धरयलाह
मधुबनी । रवि दिन जिलांतर्गत कलुआही ग्राम निवासी रोहित कुमार सिंह एस डी ओ कार्यालय पहुँचलाह आ हुंका से दिल्ली जेबाक हेतु एक रेल टिकट क व्यवस्था करबाए के अनुरोध कयलन्हि। रोहित अपन विवादित जमीन के खाली करेबा लेल आई ए एस पदाधिकारी के रूपेँ एस डी ओ से सहयोग ल चुकल छलाह तेँ पूर्व परिचित होयबाक व कारणे ओ रेलवे पदाधिकारी से रोहिता लेल टिकट क व्यवस्था करवाक अनुरोध कयलन्हि। रोहित के नाम सुनितहिं रेल पदाधिकारी रोहित के फर्जी आई ए एस होयबाक सूचना देल। तुरंत एस डी ओ सुनील कुमार सिंह सदर डी एस पी कामिनी बाला के संग करैत रोहित के कलुआही में रुकबा लेल फोन कयलन्हि। कलुआही पुलिस के बेहोश सूचना देल। आदर क संग कलुआही पुलिस हुनका थाना अनलक आ। डी एस पी के पहुँचला पर पूछताछ की पश्र्चात हिरासत में लेलक।
एहि अवसर पर एस डी ओ श्री सुनील कुमार सिंह , डी एस पी कामिनी बाला, इंस्पेक्टर शिव कुमार,बी डी ओ कौशल कुमार, सी ओ दीनानाथ, थाना प्रभारी, रमेश कुमार शर्मा सहित अन्य पदाधिकारी उपस्थित छलाह।


text:
शुक्रवार, 11 मार्च 2011
सोशल नेटवर्किंग के इ जमाना में हम किछु दिन स एकटा सोशल नेटवर्किंग साईट फेसबुक पर काफी सक्रीय रहैत छि.. अओर इ हमर अनुमान अछी जे बहुतेक लोग जे इन्टरनेट प्रयोग करैत होयताह, उ जरूर फेसबुक के बारे में बुझैत होयताह. फेसबुक पर एकटा मैथिलि स सम्बंधित बहस-सूत्र (Discussion thread) अछि जेकरा पर सदस्य सब मिथिला आ मैथिलि के बारे में अपन अपन राय विचार दैत रहैत छैथ. ओही बहस-सूत्र में एकटा माननीय सदस्य प्रश्न उठओलैथ जे हम सब मैथिल छी अओर इ मंच पर अपन राय मैथिलि के बजाय कोनो दोसर भाषा (मुख्यतः अंग्रेजी) में कियक दैत छि? बहुत गोटे के प्रतिक्रिया आयेल, किछु अपन विचार सभ्य तरीका में प्रकट केलैथ, त किछु लोग अंग्रेजी में लिखय वाला के खूब खिल्ली उदओलैथ.. (किछु अशोभनीय विशेषण भी देल गेल उनका लेल जे अपन राय अंग्रेजी में लिखैथ छैथ! जेनाकी: मुह्चोरबा, कुक्कुर के नान्गड़ इत्यादी.. :-))
Source: Nepal in Pictures (Wordpress)
मुख्यतः जे हमरा समझ में आयल उनकर सबके विचार पढला के बाद ओकर सारांश निम्नवत अछि:
(१) जे लोग अंग्रेजी में लिखैत छैथ उनका अंग्रेजी नीक जँका नहीं आवैत छाई तयं ओ मैथिलि फोरम पर अंग्रेजी में लिखित छैथ; कियाकि अगर ओ अंग्रेजी फोरम पर अंग्रेजी लिखतः ता उनकर अंग्रेजी के गलती पकड़ा जेतैइ. (हमर समझ स इ विचार त बहुत हास्यास्पद अछि, अहाँ की कहैत छि?)
(२) जे लोक अपन बच्चा सब के अंग्रेजी सिखावैत छैथ , ओ अपन बच्चा के भविष्य पर ग्रहण लगावैत छैथइ.
(३) अगर कोई सदस्य अंग्रेजी में अपन विचार लिखने छैथ, त फोरम के करता-धर्ता (Moderators) के द्वारा तुरंत ओही विचार (Comments) के मिटा (Delete) देल जाओइ. (हमर राय: इ त ओहिना भ गेल जेनाकी सीयार-सारस के कहानी, जेकरा में मेहमान के बजाक उनका भुखले राखु कियाक त उनकर खाई के तरीका मेजबान स अलग थिक!)
जहाँ तक हमार समझ अछि, कियो गोटे के विचार प्रकट करै में भाषा के रुकावट ताबैत धरी नहीं होयबाक चाही जाबित धरी पाठक/सदस्य (Audience) के ओही भाषा के समझाई में कोनो समस्या नहीं होई. मातृभाषा के प्रयोग आ बढ़ावा देनाई अत्यावश्यक थिक परन्तु अगर अहाँ एही चीज में उलझब त अपन आप के कूपमंडूक बना लेब. हम इ बातक हार्दिक समर्थन करैत छि जे नव-पीढी के लोग के मैथिलि अधिकाधिक प्रयोग करबाक चाही, परन्तु अगर अहाँ के इच्छा अछि जे हमर प्रदेश भी दोसर (विकसित/संपन्न) प्रदेश के माफिक या अओर नीक होय त हमरा सब के मानसिक रूप स अधिक विकसित होबय पडत. महात्मा गाँधी कहने छैथ, "हम नै चाहैत छि जे हमर घरक चारू दिस स दिवार रहै आ हमर घरक खिड़की सब हमेशा बंद रहै. हमर इच्छा अछी जे सब तरहक संस्कृति के प्रवेश हमर घर में होय; परन्तु, इ बातक ध्यान रखे पडत जे बाहरक संस्कृति स हमर कदम नै डगमगाई.(I do not want my house to be walled in on all sides and my windows to be stuffed. I want the cultures of all the lands to be blown about my house as freely as possible. But I refuse to be blown off my feet by any, by M. K. Gandhi)"
Image Courtesy: National Translation Mission
सम्मानित पाठक-गण, अहूँ सब सोचैत होयब जे 'दहेजमुक्त मिथिला' के मंच पर हम इ की लिख रहल छि? से, आब हम मुद्दा के बात पर आबैत छि.
मिथिला के दहेज़ के मकडजाल स मुक्त करै के रस्ता में सबस पैघ बाधा हमर सबहक एहन तरहक सोच अछि! जाधैर हम सब अपन सोच के कनी विस्तृत नै करबय, ताबैत हम सब इ कुरीति के केनाक दूर क सकैत छि? एही दिशा में हमर तर्क अछि जे:
(१) अपन सोच के विस्तृत करी ताकि हम सब भाषाई अओर भौगोलिक सीमा स आगू बढ़ी के इ मुद्दा पर मंथन होय.
(२) इतिहास गवाह अछि जे जे गोटे अपना आप के एही तरहक बंधन में सिमित केतह, ओ या त विकास नहीं क सकलाह या धीरे धीरे ख़त्म भ गेलाह. वर्तमान में अगर अहाँ दुनिया के साथ चलबाक इच्छुक थिक त अहांके सीमान्त सोच स आगू बढ़ पडत. समस्या चाहे दहेज़ के होय या अशिक्षा के, जाबित हम सब अपन सोच नहीं विस्तृत करबय, ताबैत हम सब ओकरा स लड़ी नहीं सकैत छि.
(३) एकटा मुख्य गप्प, जे माननीय लोग अंग्रेजी में प्रकट विचार के ल क अतेक सख्त-प्रतिक्रियावादी भ सकैत छैथ, ओ दहेज़ (या दहेजक विभिन्न रूप) स्वरूपी प्रथा के दूर करै के बात केनाक स्वीकार करताह? आखिर दहेज़ प्रथा भी त हमर सबहक संस्कृति स जुडल अछि (या कालांतर में संस्कृति सं जोड़ी देल गेल अछि!)!
(४) दहेज़ प्रथा के मिटाबाई के लेल हमरा सबके काफी प्रतिरोध के सामना कराय पडत, इ बात त बुझल थिक. अगर हम अपन बहिन-बेटी के स्वाबलंबी नहीं बनायब त ओ विवाहक बाद ओही स्थिति में रहत जे में हमर सबके दादी-नानी अओर पूर्वज-स्त्रीगण रहैत छलैथ. स्वाबलंबी बनाबाई के उद्देश्य ओकरा पति के सहयोग देबय के योग्य बनोनाई अछि, मानसिक, वैचारिक, सामाजिक, अओर वक्त पडला पर आर्थिक सहयोग भी. एही के लेल भाषाई या क्षेत्रीय सीमा स ऊपर उठय पडत. (हम इ बातक उम्मीद करैत छि जे किछु गोटा हमर राय स पूर्ण रूपेण सहमत नहीं होयताह, परन्तु इ त सामूहिक वार्तालाप के अभिन्न अंग थिक न??)
(५) किछु लोग के मन में इ शंका भ सकैत छै जे ऐना त हमर सबहक मैथिलि के सशक्त करै के उद्देश्य नहीं सफल होयतै! लेकिन, अहाँ गौर करू, दोसर भाषा के प्रयोग आ समर्थन मैथिलिक विकास में संभवतः कोनो बाधा नहीं डालत. हम अगर वैचारिक रूप स संपन्न रहब तखने हम सब अपन भाषा के अओर सशक्त करै के दिस कोनो ठोस कदम उठा सकैत छि. हम अगर सिर्फ-आ-सिर्फ मैथिलि के प्रयोग करै के समर्थक रहब त संभवतः हमरा सभके उन्नति के पर्याप्त अवसर नहीं भेट पाओत आ आख़िरकार अपन भाषा के ल क अपन मन में सम्मान कम भ जायेत; एकर विपरीत अगर हम समकालीन विचारधारा के समर्थन करैत आई के जमाना में जे भी जरूरत होयत ओ भाषा में भी संपन्न होयब त सामाजिक, वैचारिक, आ संगही आर्थिक उन्नति भी होयत.
हाँ, एकटा बात त अन्तर्निहित अछि जे हर चीज के नीक आ बेजाय दुनूं तरहक प्रतिफल होयत अछि, से ल क परिणाम हमरा सब पर निर्भर करैत अछि जे हम सब कोना क अपन सोचक दायरा विस्तृत करैत मिथिला के एही कुरीति स निजात दियाबई के दिशा में अग्रसर होयत थिक या केवल संकुचित मुद्दा सब पर अपन गाल बजाबाई रहब?
0 टिप्पणियाँ:
सदस्यता लें टिप्पणियाँ भेजें (Atom)


text:
ओना तऽ आई-काल्हि किनको समय नहि रहैत छैक, ओहु मे हमरा, साफ्टवेयर कम्पनी मे काज करबाक कारणे समय’क बहुत आभव रहैत अछि. अपन रचना केर सम्पादन के समय नहिँ भेटैत अछि. एखन स्काटलैन्ड’क एडिनबर्ग शहर आयल छी. पर्याप्त समय अछि अगिला ५ दिन तक. एहि मे बहुत काज निपटा देब. फेर सँ बँगलोर पहुँचला’क बाद नहि जानि समय नहि भेटय तऽ? कतेक रास बात मे प्रकाशित रचना यदि अपने लोकनि केँ नीक लागल तऽ टिप्पणी द्वारा सूचित करी, एहि सँ लेखक’क उत्साहवर्धन होयत.
बात आएल गेल खतम भऽ गेल. मुदा एक महीना बाद फेर सँ ओहि आदमी’क फोन आयल ठीक एगारह बजे. मालती जखन फोन पर हेलो’क आवाज सुनलथीन्ह ते एके बेर मे चिन्ह गेलीह. मुँह सँ निकलय वाला छलन्हि "रोन्ग नम्बर". मुदा दोसर दिस सँ शुद्ध मधुबनी वाला मैथिली मे आवाज आयल, "एहि बेर कोनो कोनो रोन्ग नम्बर नहि अछि. एहि बेर हम केवल एहि लेल फोन केलहुँ जे एक महीना पहिने हमर होस्टल के धोबी कपड़ा लऽ के बहुत दिन सँ गायब भऽ गेल छल. ओ अपन पड़ोसी के नम्बर देने छल हमरा लोकनि केँ, मुदा हम ओहि नम्बर केँ नोट करबा मे गलती कऽ देने छलहुँ. धोबी के पड़ोसी के नम्बर’क बदला मे अहाँक नम्बर लिखि नेने छलहुँ. तेँ धोबी के बदला मे अहाँ के नम्बर लागि जाइत छल. आई धोबी हमरा लोकनिक हास्टल आयल छल आ सबटा कपड़ा वापस कऽ देने अछि. वास्तव मे धोबी बीमार पड़ल छल आ हमरा लोकनि केँ कपड़ा नहि दऽ रहल छल. सोचलहुँ आई अहाँ के सच सच बता दी. नहि जानि हमरा बारे मे अहाँ की सोचैत होयब."
फोन पर एके सँग एतेक सफाई सुनबाक बाद मालती के भेलन्हि जे फोन पर बात करय वाला यूवक सँस्कारित छलैथ. ओ पुछि देल्थिन्ह, अहाँ कोन होस्टल’क बात कऽ रहल छी, मतलब कोन हास्टल सँ फोन कऽ रहल छी?
उम्हर सँ जवाब आयल, "जी हम सी.एम. साईन्स कालेज’क होस्टल सँ बात कऽ रहल छी"
नहि जानि किएक मालती केँ भेलन्हि जे किछु आओर बात करक चाही. ओ पुछल्थिन्ह, "अहाँ ओतय पढैत छी की?"
"जी, पढबो करैत छी आ नहियोँ पढैत छी, मतलब ई की हमर फीजिक्स आनर्स के अन्तिम वर्ष’क पढाई खतम भऽ गेल अछि परीक्षो भऽ गेल अछि. आब प्रैक्टिकल’क परीक्षा के बाट ताकि रहल छी. अहाँ के एक महीना पहिने जे फोन केने छलहुँ तखन हमर थ्योरी पेपर चलैत छल" मालती केँ उम्हर सँ विस्तृत वर्णन भेटलन्हि.
मालती कहय लागल्थिन्ह, "हमहुँ इकोनोमिक्स आनर्स के परीक्षा देलहुँ. हमहुँ रिजल्ट’क बाट ताकि रहल छी"
फोन’क दोसर दिस सँ बात करय वाला यूवक चुप छलाह. मालती पुछल्थिन्ह, "एकर बाद की करक विचार अछि?"
"सीधे सीधे नौकरी, हम एहीठाम एहि हास्टल मे रहि आगू एक साल तैयारी करब" यूवक’क जवाब छलन्हि.
यूवकक जवाब ते भेटि गेल छलन्हि. मुदा मालती इकोनोमिक्स आनर्स के बाद की करतीह से हुनका बुझल नहि छलन्हि. करबा’क बहुत किछु मोन करैत छलन्हि. मुदा समाजिक आ पारिवारिक स्थिति एहेन छलन्हि जाहि हुनका केवल बाट ताकनाई छलन्हि जे कहिया हुनकर बाबूजी कोनो योग्य लड़का केँ ताकि केँ आनितथि आ विवाह’क बाद घर गृहस्थी’क मे अपना आप केँ समर्पित कऽ देतैथि. स्त्री भेला’क बाद बहुत बेसी करबा’क हिम्मत सब लोकनि मे नहि होइत छैक. आ मालती एहने लोक’क श्रेणी मे आबैत छल्थीन्ह. हुनकर अन्दर मे भावना उमड़ैत छलन्हि जे ओहो ओहि यूवक के कहतथि जे ओहो नौकरी’क तैयारी कऽ रहल छथि. मुदा पारिवारिक स्थिति’क अनुसार हुनका केवल बाट ताकनाई छलन्हि जे हुनकर बाबूजी कहिया कोनो योग्य वर ताकि के आनताह.
नाहि जानि किएक यूवक सँ फोन पर बात कऽ हुनका मोन मे शाँति आ अशाँति’क दुनू’क भाव उत्पन्न भेलन्हि. अशाँति एहि लऽ केँ जे ओ अपन कैरियर केँ आगू नहि बढा सकैत छलथीन्ह, आ शाँति एहि लऽ के जे ओ यूवक सँ बात करबा मे हुनका बहुत नीक लागललन्हि. मोन मे भलन्हि जे कहि दैथि जे फेर सँ फोन करब. मुदा पारिवारिक आ समाजिक स्थिति फेर सँ हुनकर आगू मे ठाढ़ छलन्हि. फोन काटय सँ पहिने एके टा शब्द मूँह सँ निकललन्हि, "बाय! टेक केयर". दुनू गोटे लगभग एक घँटा बात केने होयत मुदा नहिँ तऽ ओ अनाम यूवके आ नहि मालतीये के हिम्मत भेल जे एक दोसरक नाम पूछी.
समाय बीतल मुदान नहि जानि किएक मालती केँ एहि अन्जान यूवक सँ फेर सँ बात करबाक मोन करैत छलन्हि. प्रत्येक दिन एगारह बजे ओ ड्राइँग रूम मे फोन’क आस पास भटकैथि. फोन’क बाट ताकैत ताकैत. मुदा फोन नहि आयलन्हि. ओकर एक महीना बाद फेर सँ एक दिन ठीक एगारह बजे फोनक घँटी बाजल. मालती’क अपेक्षा आई फेर पूर्ती भेल. फोन फेर ओएह अनाम यूवक’क छल. हेलो कहबाक औपचारिकता’क बाद यूवक कहल्थिन्ह, "आई नहि जानि किएक अहाँ सँ बात करबाक मोन भेल. तेँ फोन कयलहुँ. कहीँ अहाँ खराप तऽ नहि मानि रहल छी. की हम अहाँ सँ बात कऽ सकैत छी?"
"जी, हमरा बुझने अहाँ सभ्य आ सँस्कारित छी, बात करबा मे कोनो हर्ज नहि, बल्कि हमरो अहाँ सँ बात करबा मे नीक लागैत अछि?" मालती हुनका जवाब मे कहल्थिन्ह.
"नहिँ किछु तऽ दोस्ते बुझि लिअ", यूवक’क प्रत्यूत्तर छलन्हि.
ओहि दिन ओ दुनू लोकनि कम सँ कम डेढ़ घँटा बात केने होयत. बात जेना सठबाक नामे ने लिअ. गाम घर’क गप्प, राजनीति’क गप्प, पढ़ाई-लिखाई आ कैरियर’क गप्प आ नहि जानि कतेक गप्प. जतेक गप्प करैथि ओतेक आओर फुरन्हि. एत्तेक देर गप्प कयलथि दुनू आदमी मुदा एक दोसर’क नाम पुछि नहि सकलथिन्ह.
फेर सँ अगिला दिन यूवक’क फोन आयल. ओएह एगारह बजे. एहि बेर ओ पुछल्थिन्ह, "जी अहाँ सँ हम एत्तेक गप्प कयलहुँ मुदा अहाँक नाम नहि पुछि सकलहुँ. ओना मालती से हुनका सँ इएह प्रश्न करय चाहैत छलीह. मुदा ओएह समाजिक बँदिश आ पारिवारिक मान्यता’क आगू ओ अपन भावना के नुका लैत छलीह. मुदा प्रश्न एखन ओहि अनाम यूवक दिश सँ भेल छल तेँ मालती केँ किछु नहि किछु उत्तर देबाक छलन्हि. सही उत्तर ओ दऽ नहि सकैत छलीह. मोन मे छलन्हि हो न हो किनको बुझि मे आबि जाए जे मालती एक अनजान यूवक सँ प्रत्येक दिन बात करैत छथि. भऽ सकैत छलन्हि जे ओकर बाद हिनका उपर मे लोक शक करन्हि. ओना मालती’क मोन मे कोनो आओर बात नहि, केवल ओहि अनजान यूवक सँ बात करबा मे नीक लागैत छलन्हि, मुदा एहि बात केँ किओ बतँगर नहि बना दिअ ताहि लेल ओ कोनो रिस्क नहि लेबय चाहैत छलीह. एकरे कहल जाइत छैक समाजिक बँदिश आ परिवारिक मान्यता. सब किछु सोचल विचारल पहिने सँ छलन्हि. एहि प्रत्येक बात’क विश्लेषण ओ पहिने सँ कय नेने छलीह तेँ कहलथिन्ह, " से हमर नाम बुझि के अहाँ की करब?, की बिना नाम बुझने अपना लोकनि एक दोसर के दोस्त नहि बनि सकैत छी?"
"हँ सत्ते से नाम बुझि के हम की करब, मुदा जँ अहाँ हमरा फोन पर गप्प करबाक अनुमति दऽ देलहुँ ते हम किछु नाम सँ अहाँ के बजायब कि नहि?" यूवक’क प्रश्न छलन्हि.
ताहि लेल किछु नाम दऽ दिअ, जेना हम अहाँ केर नाम दऽ दैत छी, अनाम जी, आई सँ हम अहाँ के अनाम जी कहि केँ बजायब, कहु मँजूर अछि की नहि?" मालती’क जवाब छलन्हि
"जी अहाँक देल नाम हमरा बिल्कूल मँजूर अछि, आ यदि अहाँ अपन नाम नहि बतेलहुँ ते हम अहाँ’क नाम राखि दैत छी, फुलकुमारी, " यूवकक प्रतिक्रिया एहि तरह सँ निकलल
ओ अपन बात आगू कहैत बजलाह, "ओएह फूलकुमारी, दूसरा क्लास’क किताब फुलकुमारी, जिनका हँसला सँ फूल खिल जाएत छलन्हि आ जकरा उदास भेला पर सब किओ उदास भऽ जाइत छल, आदमी कोन, फूल पत्ती, जानवर सब किओ"
यूवक गम्भीर छलाह, "पुछलथिन्ह, की कहु हमर देल गेल नाम फुलकुमारी नीक लागल की नहि?"
मालती एहि बेर खिलखिला के हँसि देलथिन्ह, कहलथिन्ह, "बेस अहाँ’क देल गेल नाम हमरा नीक लागल, मुदा हम एकटा तुच्छ प्राणी, हमरा हम ओहि फुलकुमारी जेकाँ नहि छी, हमरा ते बुझलो नहि अछि जे हमर हँसला सँ कि हमरा उदास भेला सँ किनको उपर मे प्रभाव पड़ैत छन्हि की नहि?"
यूवक’क उत्तर छलन्हि, "हमहुँ नहि कहि सकैत छी जे बाँकी लोकनि के की होएतन्हि अहाँक हँसला सँ, मुदा यदि अहाँ हँसब तऽ हमरा बहुत नीक लागत"
बिल्कूल गुणा-भाग काएल जवाब. मालती के भेलन्हि ई यूवक केवल बजबेटा मे चतूर नहि छथि बल्कि हुनकर बुद्धि से कुशग्र छन्हि. ओ अपन सीमा के बहुत बढ़ियाँ सँ जानैत छथि. कतेक बजबाक चाही. मुदा हुनका भीतर सँ मोन छलन्हि जे यदि यूवक अपन सीमा सँ कनिएँ बाहर आबि जेताह ते हुनका नीके लागतन्हि. समय बीतल जा रहल छल. यूवक समय समय पर कोनो ने कोनो बहाने मालती के फोन करैथि आ मालती के सेहो नीक लागन्हि.
बहुत दिन’क बाद मालती केँ एक बेर अनामजी’क फोन से आयल. कहय लागलैथि जे ओ आब होस्टल छोड़ि केँ जा रहल छथि. हुनका दिल्ली मे कोनो सरकारी नौकरी लागि गेल छन्हि. जाइत जाइत ओ यूवक मालती केँ अपन अफिस के टेलीफोन नम्बर दऽ देल्थिन्ह.
नहि जानि किएक ओहि दिन मालती केँ बहुत दू:ख भेलन्हि. मुदा कोनो अपायो नहि छल इएह सोचि के ओ अपन ध्यान दोसर दिस देबय लागलीह. समय प्रत्येक घाव’क मरहम होइत छैक. ई स्टेटमेन्ट देबा मे दुनियाँ’क प्रत्येक आदमी अपना आप केँ आन्स्टीन सँ कम नहि बुझैत छथि. बल्कि ई कहु जे यदि कोनो जन साधरण आइन्स्टीन’क सिद्धान्त पर अपन समीक्षा लिखबाक प्रयास करताह तऽ सभ’क समीक्षा’क एक्के परिणाम होयत. जे आन्स्टीन समय’क सापेक्षता के बुझबा मे समयक औषधि गुण केँ बिसरि गेलाह. समय मालती केँ औषधि प्रदान केलक आ मालती फेर सँ अपन दैनिक चर्या मे लागि गेलीह.
किछु आओर समय बीतल. आ मालती’क बाबूजी मालती’क लेल एकटा योग्य वर ताकि आनलाह. वर सरकारी नौकरी करय वाला आ दिल्ली मे स्थापित छला.
मालती’क तेसर जिन्दगी शुरु भऽ गेल छल. हुनकर पतिदेव एकटा मेधावी आ महत्वाकाँक्षी व्यक्ति छलाह. प्रत्येक शनि रवि केँ दिल्ली’क कोनो ने कोनो ऐतिहासिक जगह पर घुमए लऽ जाइत छलन्हि. आ दू-तीन महीना पर छुट्टी लऽ केँ कोनो ने कोनो रमनीय स्थान पर घुमबाक लेल. नैनिताल, मसूरी आ शिमला भ्रमण ओ कएक बेर कऽ चुकल छलीह. गृहस्थ आश्रम मे प्रवेश केलाक किछ दिन तक हुनकर बहुत सुखमय छल.
समय फेर सँ करट बदललक आ मालती केँ मातृत्व सुख भेटलन्हि. मातृत्व सुख पहिने नीक लागलन्हि. पतिदेव से मदद मे हाजिर रहैत छलन्हि, मुदा कालक्रम मे पति’क महात्वाकाँक्षा मदद मे कम करैत गेलन्हि. बाद मे घर गृहस्थी आ बाल बच्चा के सम्हारबा मे मदद’क नाम पर किछु नहिँ भेटन्हि. अपितु आफिस सँ घर एला पर एक सौ तरहक डीमन्ड. मालती’क पूरा समय खाना बनेबा मे, बच्चा सभ के स्कूल आ ओकर बार हुनका लोकनि केँ होम-वर्क करेबा मे बीति जाइत छलन्हि. एको क्षण’क फूर्सत नहि. गृहस्थ जीवन कठिन होइत छैक, मुदा एत्तेक कठिन से नहि बुझल छलन्हि. एकटा सवाल हरदम मोन मे उठैत छलन्हि जे गृहस्थ जीवन केवल गृहणी’क लेल किएक कठिन होइत छैक.
दिन भरि घर मे उलझल रहला’क बाद साँझ मे हुनका अपन पतिक मुँह सँ दू टा मधूर वचन सुनबाक पूर्ण अधिकार छलन्हि. ई एहेन अधिकार छल जे हुनका पति के अपने आप बुझना चाही. मुदा साँझ के हुनकर पति’क एला’क बाद किछु ने किछु झँझट भऽ जान्हि जाहि सँ हुनकर जीवन नरक समान लागय लागन्हि. हुनकर पति ते तखन हद कऽ देथिन्ह जखन ओ हिनका उपर मे आरोप लगाबैत छलन्थिन्ह जे अहाँ दिन भरि बैसि के बीतबैत छी आ हम खैटि के पैसा कमाबैत छी. हिनका लऽग मे कोनो तर्क नहि छलन्हि जाहि सँ ई साबित कऽ सकैत छलीह जे ओ घर मे रहि केँ हुनका आफिस सँ बेसी काज करैत छलीह.
समय बीतला पर स्थिति आओर खराप भऽ गेल छल. मालती’क प्रकृति जे हँसय खेलय वाला रहन्हि ओ आब चिड़-चिड़ापन जेकाँ भऽ गेल छल. हरदम मालती केँ होइत छलन्हि जे एहि सब बातक लेल जिम्मेदार सिर्फ हुनकर पति छथि. ओ अपन पति सँ नहुँए नहुँए बात-चीत कम करैत जाइत छलीह. हुनका कोनो दोसर उपायो नहि छलन्हि. हुनकर अपन पतिक सँग वाला सम्बन्ध केवल नामे टा’क लेल रहि गेल छलन्हि. आ ओहु मे दिल्ली मालती’क लेल अन्जान जगह छलन्हि. घर’क काज करबाक बाद मे किओ एहेन लोक नहि छलन्हि जिनका सँ नीक-बेजाय बात कऽ सकैत छलीह.
हतोत्साहित भेल मालती केँ जीवन सँ केवल निराशा हाथ लागल छल. उद्वेलित मोन केँ शाँत करबाक कोनो ने कोनो उपाय ताकैत रहैत छलीह मुदा भेटलन्हि नहि. अचानक एक दिन हुनका विवाह सँ पूर्व टेलीफोन पर बात करय वाला यूवक के याद आबय लागलन्हि. मोन मे अपन घरवाला आ ओहि यूवक मे तुलना शुरु करैत छलीह ते होइत छलन्हि कतय एक आदमी सँ बात करला सँ एत्तेक मोन’क शाँति आ कतय इम्हर दोसर आदमी जिनका लग बात करबाक टाइम नहि छलन्हि, आ यदि कहियो सँयोगवश बात यदि भऽ जान्हि ते बिल्कूल रोड़ा जेकाँ. एक आदमी जे एत्तेक अदब सँ बात करैत छल आ दोसर अछि जिनका बात करबाक कोनो तमीजे नहि रहन्हि. एक आदमी जे हिनका हँसबा’क लेल प्रेरित करैत छलन्हि आ दोसर आदमी जिनका मालती’क हँसी नामन्जूर छलन्हि. एक आदमी से मिश्री सन गप्प करैत छलाह आ दोसर आदमी जिनका फुसफुसाहट मे सेहो काँट गड़ल रहैत छलैक. एक मधु दोसर बिढ़नी, एक रसगुल्ला दोसर मड़ुआक रोटी, एक कोजागरा’क इजोरिया राति दोसर ज्येष्ठ-अषाढ़क रौद. मोन मे होइत छलन्हि जे कतहुँ भागि जैथि, मुदा दुनू-टा धिया पूता के सोन सन मुँह देखि किछु उपाय नहि सुझि रहल छलन्हि.
समय बीतल आ मालती’क ध्यान ओ अनाम यूवक दिस रहय लागलन्हि. तबय धरि मे एक दिन मोन पड़लन्हि जे ओ यूवक जाइत जाइत अपन आफिस के फोन नम्बर देने गेल छलाह. मोन मे होइत छलन्हि जे एतेक दिन बात फोन नम्बर जरूर बदलि गेल होयत. फेर सोचलथि जे एक बेर कम सँ कम कोशिश करबाक चाही. कोशिश करबा मे कोनो हर्ज नहि. कम सँ कम महीना मे एक दिन बात भऽ जायत ते कतेक दिन’क सुख भेटत.
एहि कथा’क बाँकी हिस्सा हमर पोथी "भोथर पेन्सिल सँ लिखल" मे देल गेल अछि. पोथी’क बारे मे विशेष जानकारी आ कीनबाक लेल प्रक्रिया निम्न लिन्क मे देल गेल अछि. http://www.bhothar-pencil.co.cc/ .
मैथिली भाषा’क उत्थान मे योगदान करु. पोथी कीनि साहित्य केँ आगू बढ़ाऊ.


text:
पटना । साहित्य अकादमी साल मैथिली भाषा क लेल साल 2014 आ 2015 क पुरस्कार घोषणा कए देने अछि । वर्ष 2015 क बाल साहित्य पुरस्कार मैथिली क प्रकाण्ड विद्वान आ भाषाविद्द दरभंगा क डॉ रामदेव झा क देल गेल अछि । हुनका इ पुरस्कार हुनकर बाल कथा संग्रह ‘हसनी पान-बजंता सुपारी’ क लेल देल गेल अछि । पुरस्कार क रूप मे हुनका 50 हजार टका आ प्रस्सति पत्र देल जाएत । हिनकर संगे साहित्य अकादमी क युवा मैथिल पुरस्कार नारायण झा क पोथी ‘प्रतिवादी हम’ के लेल देल । साल 2014 क भाषा सम्मान आर्चाय मुनीश्वर झा क देल गेल अछि । मुनीश्वर जी क सम्मान स्वरूप एक लाख टका आ प्रस्सति पत्र देल जाएत । इसमाद परिवार सेहो सभ गोटे क चुनाव पर साहित्य अकादमी क धन्यवाद दैत अछि । संगही चयनित प्रतिभागी क रास बधाई ।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
पटना । मुख्यमंत्री नीतीश कुमार आब विश्वास यात्रा पर निकलताह। यात्रा क तारीख क घोषणा नहि कैल गेल अछि, मुदा प्रदेश अध्यक्ष विजय कुमार चौधरी क अनुसार इ कार्यक्रम मई में शुरू होएत। दोसर दिस,पार्टी कार्य समिति मे रथयात्रा निकालबा सेहो सहमति बनल। महिला इकाई दिस स स्वावलंबन रथ, अल्पसंख्यक क टीम अमन रथ, किसान संगठन दिस स किसान रथ, अत्यंत पिछड़ा प्रकोष्ठ दिस स कर्पूरी रथ आ महादलित दिस स सेहो रथयात्रा निकालल जाएत। ओना एखन एकरा लेल तारीख क घोषणा नहि कैल गेल अछि, मुदा पार्टी क दिस स एकर तैयारी तुरंत शुरू करबाक संकेत देल जा रहल अछि।
मुख्य पृष्ठ समाचार आब विश्वास यात्रा पर निकलताह नीतीश


text:
दरभंगा। लक्ष्मी विलास पैलेस (आनंदबाग) क दरबार हाल मे 26 साल बाद संगीत समारोह भेलाक बाद दरभंगाक एकटा आओर संगीत क गढ रहल बेला पैलस मे संगीत क गूंज सुनबा लेल भेटल। बेला पैलेस एक बेर फेर अपना कए संगीत क सरोवर मे डूबा लेलक। बेला पैलस (डाक प्रशिक्षण केंद्र) क सभागार मे आयोजित समारोह मे शास्त्रीय संगीत क प्रस्तुति पर उपस्थित श्रोता मुग्ध होइत रहलथि। ज्ञात हुए जे 20म शताब्दी क लगभग सबटा महान गायक एहि सभागार मे अपन प्रस्तुति द चुकल छथि। केएल सहगल होइथि या बिस्मिल्लाह या फेर पंडित रामचतुर सब एहि ठाम प्रस्तुति लेल आतुर रहैत छलाह। सच कहल जाए त 20म शताब्दी मे संगीत क इ एकटा महत्वपूर्ण पीठ छल, जाहि ठाम संगीत आ संगीतज्ञ कए पूजा होइत छल। राज बहादुर विशेश्वर सिंह क संगहि बेला पैलेस क संगीत साधना सेहो खत्म भ गेल। मुदा एहि ठामक इतिहास नहि मिटाउल जा सकैत अछि। इतिहासक गौरवशाली परंपरा कए एक बेर फेर जीवंत करबा लेल संगीत संकल्प क दरभंगा शाखा आ विश्वविद्यालय संगीत आ नाट्य विभाग क संयुक्त तत्वावधान मे बेला पैलेस मे अंतरराष्ट्रीय शास्त्रीय संगीत समारोह क आयोजन कैल गेल। एहि कार्यक्रम मे पुणे स आएल डॉ. विकास कशालकार आ धनंजय हेगड़े गायन प्रस्तुत केलथि। एहि मौका पर वाराणसी क डॉ. संजय वर्मा गिटार आ पुण्डरीक भागवत तबला पर प्रस्तुति द कार्यक्रम कए मोहक बना देलथि। कार्यक्रम क संयोजिका लाव ण्यकीर्ति सिंह काव्या कहलथि जे कार्यक्रम क माध्यम स शास्त्रीय संगीत क संगहि बेला पैलेस क एहि सभागार कए सेहो नव जीवन भेटल अछि। एहि मौका पर दूटा पुस्तक क लोकार्पण सेहो कैल गेल।
मुख्य पृष्ठ समाचार बेला पैलेस मे फेर गुंजल संगीत


text:
फुलतोरा कुशेश्वरस्थान के’ मध्य बनत नवका सड़क
फोर लेन होयत नवका हाईवे
खगड़िया । दरभंगा-कुशेश्वरस्थान-खगड़िया राष्ट्रीय राज्यमार्गक घोषणा के’ संगहि बंगालक कंपनी नेशनल हाईवे केर सर्वे शुरू कS देलक अछि। अहि नव एनएच केर तहत दरभंगा आऔर खगड़िया जिलाक 50 किलोमीटर धरि सिमान लगभग आओत। एखन दरभंगा कुशेश्वरस्थान केर मध्य वर्तमान स्टेट हाईवे 56 के’ राष्ट्रीय राज्यमार्ग मे परिवर्तित कएल जाएत, ओतय कुशेश्वरस्थान-फुलतोरा केर मध्य सड़क निर्माण कS एकरा खगड़िया सँ जोड़ि देल जाएत।
हाईवे केर प्रस्तावित रास्ता दोनार सँ शिवनगरघाट- बिरौल सँ होइत कुशेश्वरस्थान धरि पहुँचत। सर्वे केर काज बंगालक कंपनी कS रहल अछि जे अगिला मास धरि पूरा सर्वेकें डीपीआर रिपोर्ट सरकारकें हस्तांतरित कS देत। नवका नेशनल हाईवेकें खगड़िया- फुलतोरा- कुशेश्वरस्थान- बिरौल सँ होइत दरभंगाक दिल्ली मोड़ स्थित ईस्ट वेस्ट कॉरीडोर सँ जोड़ि देबाक योजना अछि। अहिसँ नहि केवल दरभंगा आऔर खगडिया सीधे जुड़ि जाएत, अपितु दुनु पड़ोसी जिलाक दूरी सेहो कम भ’ जाएत। अहि नव निर्माणकें संगहि खगड़िया के’ लोक सभक दरिभंगा एयरपोर्ट धरि सेहो सीधे पहुँच भ’ जाएत, एकर बाद खगड़ियाकें पटना एयरपोर्ट पर निर्भरता खत्म भ’ जाएत।
दरभंगा- कुशेश्वरस्थान वर्तमान स्टेट हाईवेकें नेशनल हाईवे मे परिवर्तित होइतहि फुलतोरा- कुशेश्वरस्थान के’ मध्य नव सड़क बनाओल जाएत। बाढ़ग्रस्त क्षेत्र सँ टप’ बला फुलतोरा- कुशेश्वरस्थान के’ मध्य 6 टा पुलक निर्माण सेहो कएल जाएत। एकर सड़क केर निर्माण सँ क्षेत्रक जुड़ाव मधुबनी, सहरसा संगहि अन्यान्य स्थानसँ सेहो भ’ जाएत। कुशेश्वरस्थान सहित आस पड़ोसक क्षेत्र जे बेसी काल पानिमे डूबल रहैत अछि, एहनमे मिथिला केर बाबाधामक हेतु नव नेशनल हाईवे सँ विकासक नव रास्ता खुजत।
नीक वा अधलाह - ज़रूर कहू जे मोन होय


text:
शुक्रवार, 14 जून 2013
काल्पनिक
हमरा संग सात वर्षक भागिन एकटा फिल्म देखैत छल ।ओहि फिल्ममे हीरो समाज सुधारक छल ।गुण्डा सबसँ लड़ैत कतेको बेर हाथ-पएर तोड़बा चुकल छल ।गरीबक हितैसी छल ।कने काल बाद संगे न्यूज चैनल देखऽ लागलौं ।न्यूजमे वएह हीरोकेँ पुलिस पकड़ने छलै ।ओ अपन घरक नोकरकेँ बड मारि मारने छल आ सिगरेटसँ चाम जरा देने छल ।ओकरा देख हमर भागिन बाजल "मामा, ई तँ गरीबक भला करैत अछि तखन ई गरीबकेँ कोना मारने हएत ?ओतऽ तँ ई रक्षक बनल छल, एतऽ भक्षक कोना बनि गेलै ?"
"बौआ, ओ सबटा काल्पनिक छलै ।लोक फूसियाहा रक्षक बनै छै ।ओतऽ तँ टाकापर नीक चरित्र गढ़ल गेल छलै, मुदा एतऽ वास्तविक अछि ।अमीर एहने दूमुँहाँ साँप होइ छैजे भीड़मे मलहम लगबै छै आ एसगरमे घावकेँ भोकन्नर कऽ दै छै ।" हमर ई बात ओ बुझलै वा नै से तँ नै पता, मुदा असलियत इएह छै ।
1 टिप्पणी:
- बेनामी14 जून 2013 को 5:29 pm
अमित जी हिंदी में पोस्ट लिखें और एक दिन में एक ही पोस्ट करें किसी के पास ज्यादा पोस्ट पड़ने का टाइम नही रहताउत्तर देंहटाएं
recent post
फोल्डर को रिस्टोर कर डिलीट फाइल वापस ले
ब्लॉग पसंद आये तो दोस्त ब्लॉग बनें


text:
पटना। सर्वोच्च न्यायालय क निर्देश क अनुपालन मे राज्य मे 34, 540 प्रशिक्षित शिक्षक क नियुक्ति जनवरी 2012 मे भ जाएत। मानव संसाधन विकास मंत्री पीके शाही कहला जे प्राथमिक शिक्षकक नियोजन लेल पात्रता परीक्षा (टीइटी) पूर्व निर्धारित तिथि 3-4 दिसंबर कए होएत, जखनकि माध्यमिक शिक्षक लेल टीइटी जनवरी 2012 मे अनुमानित अछि। ओ कहला जे कर्मचारी आयोग कए हर हाल मे दिसंबर मास मे 34, 540 चयनित शिक्षक क सूची जिला कए उपलब्ध करा देबाक निर्देश देल गेल अछि। एकर आधार पर जनवरी 2012 मे काउंसिलिंग करि नियुक्ति कैल जाएत। जेना कि अहां सब कए ज्ञात अछि जे करीब आठ साल स लटकल मामला आखिरकार सुलझि गेल अछि। 34,540 शिक्षक क नियुक्ति क कानूनी लड़ाई आखिरकार अभ्यर्थी लोकनि जीत गेलाह। सर्वोच्च न्यायालय क न्यायमूर्ति अल्तमस कबीर आ न्यायमूर्ति जीएस दत्तू क खंडपीठ सरकार द्वारा तैयार रोस्टर कए मंजूर करैत अपन फैसला सुना देलथि। सर्वोच्च न्यायालय क फैसला क जानकारी दैत मानव संसाधन विकास विभाग क संयुक्त निदेशक आरएस सिंह कहला जे सर्वोच्च न्यायालय सरकार क दलील स सहमत होइत उर्दू शिक्षक क सबटा 5000 पद उर्दू शिक्षक अभ्यर्थी स भरबाक आदेश देलक अछि। प्रशिक्षण वर्ष क वरीयता सूची क आधार पर नियुक्ति भेला स उर्दू शिक्षक क पद रिक्त रहि जाइत अछि आ ओहि पर शारीरिक शिक्षा क अभ्यर्थी नियुक्त भ जाइत छल। एहि स प्रदेश मे उर्दू शिक्षकक कमी भ जाइत छल। अदालत क फैसलाक अनुसार जे शिक्षक अभ्यर्थी 31 जनवरी 2012 तक रिटायर करताह हुनकर नियुक्ति नहि होएत। फर्जी शिक्षक अभ्यर्थी क संदर्भ मे अदालत आदेश देलक जे काउंसलिंग क दौरान फर्जी प्रमाणपत्र जमा करनिहार अभ्यर्थी सबहक पहचान करै, सरकार हुनका पर मुकदमा दर्ज करै। वैध संस्थान स प्रशिक्षण क डिग्री प्राप्त करनिहार कए तकनीकी भूल क वजह स अवैध संस्थान करार देबाक शिकायत क संदर्भ मे अदालत कर्मचारी चयन आयोग कए एकर जांच करबाक आ जांच मे सही पाउल गेल अभ्यर्थी कए अगिला बेर नियुक्त करबाक निर्देश देलक। हालांकि फैसला क सब स्वागत केलथि अछि मुदा सवाल इ अछि जे अदालत क आदेश क बाद अंतिम बेर सरकारी वेतनमान मे 34,540 प्रशिक्षित शिक्षक क नियुक्ति भ रहल अछि। एकर बाद जे नियुक्त्ा होएत ओ नियत वेतन पर संविदा पर नियोजित होएत। एहन मे एहि प्रशिक्षित शिक्षक कए कौन वेतनमान मे राखल जाएत, इ सवाल क उत्तर एखन कियो नहि द पाबि रहल अछि।
मुख्य पृष्ठ समाचार जनवरी मे नियुक्त हेताह 34540 शिक्षक


text:
नई दिल्ली। जेकर आशंका छल, से सामने आबि गेल। नालंदा कए फेर स विश्व ख्याति दियेबा लेल शुरू भेल प्रोजेक्ट नालंदा स दिल्ली अनबाक प्रक्रिया शुरू भ गेल। नालंदा विश्वविद्यालयक कुलपति गोपा सबरवाल किछु दिन पहिने कहि चुकल छलथि जे नालंदा मे एतबा पैघ विश्वविद्यालय व्यावहारिक नहि अछि। लोक नालंदा पढबा लेल नहि जाएत। हुनक इ विचार एकर संकेत छल जे केंद्र सरकार एहि विश्वविद्यालय कए दिल्ली अनबाक योजना बना रहल अछि। प्रधानमंत्री मनमोहन सिंह लेल एक झटका मे इ फैसला लेब संभव नहि भ रहल अछि, ताहि लेल ओ क्रमवार इ फैसला ल रहल छथि। पहिने कहल गेल जे मोतिहारी केंद्रीय विश्वविद्यालय लेल उचित स्थान नहि अछि, मुदा आब नालंदा कए अंतरराष्टीय विश्वविद्यालय लेल अनुचित स्थान बतेबा लेल जमीन तैयार कैल जा रहल अछि। एहि बीच बिहारक वरिष्ठ पत्रकार केके सिंह खुलासा केलथि अछि जे नालंदा विश्वविद्यालय क एकटा महत्वपूर्ण स्कूल दिल्ली मे खोलल जाएत। एहि गपक सूचना विश्वविद्यालयक कुलपति गोपा सबरवाल देलथि अछि। हुनक अनुसार विश्वविद्यालय क अंतरराष्टीय अध्ययन स्कूल नालंदा विश्वविद्यालय लेल दिल्ली मे खोलल गेल अस्थायी कार्यालय मे खोलल जाएत। जानकार एकरा नालंदा विश्वविद्यालय कए दिल्ली स्थानांतरित करबाक पहिल चरण मानि रहल छथि। सवाल उठैत अछि जे सरकार आइ धरि इ कहैत रहल जे नालंदा क विश्व ख्याति वापस लौटेबाक लेल राजगीर लग विश्वविद्यालय खोलल जा रहल अछि। संसद मे क़ानून पास कैल गेल। दुनिया भरि क देश स नालंदाक नाम पर मांगल गेल आ 16टा देश मदद करबाक एलान सेहो केलक। इ मदद नालंदा लेल देल गेल नहि कि कोनो आन ठाम विश्वविद्यालय खोलबा लेल। मुदा सरकार नालंदाक नाम बेच दिल्ली मे विश्वविद्यालय खोलबाक चालाकी शुरू क देलक अछि। एकर सबस पहिल प्रमाण ग़ैर क़ानूनी तरीका स वाइस चांसलर यानी कुलपति क नियुक्ति स भेल। ओकर बाद एडवाइजर कमेटी मे प्रधानमंत्री क बेटी कए जगह भेट गेल। आब नालंदा अंतरराष्ट्रीय विश्वविद्यालय क ढांचागत विकास आ सुविधा पर निगरानी लेल जे समिति बनल अछि ओकर अध्यक्ष मोंटेक सिंह अहलूवालिया कए बना देल गेल अछि। कहबा लेल त बिहार क नालंदा जिला मे जाहि जगह पर प्राचीन काल मे विख्यात विश्वविद्यालय छल ओतहि फेर स अंतरराष्ट्रीय विश्वविद्यालय क स्थापना भ रहल अछि, मुदा ओ मात्र कहबा लेल रहत, इ विश्वविद्यालयक सबटा काज दिल्ली मे अनबाक कुचक्र रचल जा रहल अछि। सरकार राष्ट्रीय निगरानी समिति मे अहलूवालिया क अतिरिक्त दसटा आओर सदस्य बनेलक अछि। एहि मे राष्ट्रीय सुरक्षा सलाहकार [पीएमओ] सदस्य [मानव संसाधन] योजना आयोग, सदस्य [अंतरराष्ट्रीय अर्थव्यवस्था], विदेश सचिव, सचिव मानव संसाधन विकास मंत्रालय, सचिव [व्यय] वित्त मंत्रालय, कुलपति नालंदा विश्वविद्यालय, नालंदा विश्वविद्यालय निदेशक मंडल स नामित व्यक्ति, डॉ. अरोमेर रवि निदेशक, भारतीय इतिहास अध्ययन संस्थान आ सलाहकार [उच्च शिक्षा] योजना आयोग, सदस्य हेताह। इ समिति नालंदा मे विश्व स्तर क विश्वविद्यालय बनेबा लेल ढांचागत संसाधन तैयार करबा लेल आ क्षेत्रीय, स्थानीय विकास आ संस्थागत व्यवस्था क उपाय पर विचार करि कए अपन सिफारिश देत। सामान्य तौर पर इ अंदाजा लगाउल जा सकैत अछि जे इ समिति की सिफारिश करत। एकर भूमिका सेहो पहिने तैयार क लेल गेल अछि। पश्चिम बंगाल नेशनल यूनीवर्सिटी क पूर्व कुलपति प्रो. एनआर माधव मेनन क अध्यक्षता मे दस सदस्यीय कमेटी सेहो बना देल गेल अछि जे नालंदा अंतरराष्ट्रीय विश्वविद्यालय क कानून मे संशोधन करत। आआइएम बेंगलूर क निदेशक प्रो. पंकज चंद्रा, नालंदा विश्वविद्यालय क कुलपति डॉ. गोपा सबरवाल आओर दिल्ली क लेडी श्रीराम कॉलेज क प्रिंसिपल डॉ. मीनाक्षी गोपीनाथ कए एहि समितिक सदस्य बनाउल गेल अछि।
अब सवाल उठैत अछि जे नालंदा इंटरनेशनल यूनिवर्सिटी क नाम पर जे भ रहल अछि ओ शर्मनाक अछि। इ कोनो घोटाला स कम नहि अछि। नियम क अनदेखी, भाई-भतीजावाद, टकाक लूट, झूठ बयानबाजी आ प्रधानमंत्री क बेटी उपिंदर सिंह क मौजूदगी क कारण विदेश मंत्रालय तक दुनिया कए ठकबाक प्रयास मे लागल अछि। मुदा बिहारक जनता नालंदा विश्वविद्यालय क तबाही लेल बख्तियार खिलजी कए त शायद मा़फ क देने अछि, मुदा एहि बेर अगर नालंदा क गौरव क संग खिलवाड़ भेल त प्रधानमंत्री मनमोहन सिंह आ मुख्यमंत्री नीतीश कुमार कए शायद मा़फ नहि क सकत।
maithili news, mithila news, bihar news, latest bihar news, latest mithila news, latest maithili news, maithili newspaper